US Dolar Mengukuh, Harga Minyak dan Emas Terus Meningkat – Sesi Eropah

Forex
Matawang Australia dolar mengukuh berbanding US dolar pada hari Khamis dalam sesi dagangan Eropah.
AUD mencatat pengukuhan sebanyak 0.39% kepada 0.7666 berbanding US dolar setakat jam 05.00 p.m . Bacaan ini merupakan bacaan tertinggi sejak 10 November.
Seperti yang telah dijangka oleh pasaran, The Fed akan meningkatkan kadar faedah iatu sebanyak 0.25 mata kepada 1.50%.
Setakat ini, bank pusat belum mengubah apa-apa pelan yang telah ditetapkan mengenai kenaikan kadar pada tahun 2018. Namun ini sedikit membantutkan harapan pelabur mengenai kenaikan 4x pada tahun hadapan.
Pengukuhan AUD didorong oleh peningkatan perubahan pekerjaan pada bulan November yang menunjukkan peningkatan sebanyak 61,600 berbanding sasaran yang mensasarkan 19,200 peningkatan.
Kadar pengangguran Australia pula pada 5.4% sejajar dengan jangkaan.
Matawang NZD mencatat penyusutan sebanyak 0.27% kepada 0.7005setakat jam05.00 p.m
Indeks US dolar yang mengukur kekuatan matawang greenback berbanding enam mengukuh sebanyak 0.02% kepada 93.42 dalam sesi dagangan Eropah pada Khamissetakat jam 05.00 p.m.
 Minyak
Harga minyak terus meningkat pada hari Khamis berikutan isu kejatuhan inventori minyak mentah.
Minyak mentah WTI (West Texas Intermediate) bagi kontak penghantaran Disember naik sebanyak 0.42% kepada $56.84 setakat jam 05.00 p.m.
Minyak Brent pula yang didagang ICE Future Exchange di London naik sebanyak 0.70% kepada $62.88 setong setakat jam 05.00 p.m
Inventori US minyak mentah jatuh sebanyak 5.1 juta tong bagi minggu yang berakhir 8 Disember kepada 442.99 juta tong. Kejatuhan ini merupakan kejatuhan 4x berturut-turut.
Berdasarkan laporan, OPEC, Rusia dan non-OPEC berkemungkinan akan mengubah kuantiti pemotongan minyak berdasarkan pelan asal sehingga akhir tahun 2018.
Emas
Harga emas meneruskan peningkatan berdasarakn isu yang sama dalam sesi dagangan Asia iaitu peningkatan ujuran inflasi. Hal ini membantutkan jangkaan pelabur mengenai kenaikan kadar faedah pada tahun hadapan.
Emas dalam niaga-hadapan (futures) di Comex mencatat kenaikan sebanyak 0.70% pada Khamis kepada $1,257.30 setakat jam 05.00 p.m.


Atasi Ketinggian Harga Minggu Lalu, GBP/USD Lonjak Ke $1.2500!

Penyusutan US dolar di awal minggu dilihat membantu membuka laluan yang lebih luas untuk mata wang Pound mengukuh pada minggu ini.
Ini adalah disebabkan pemerhatian terhadap data inflasi UK yang diterbitkan pada minggu lalu dilihat masih ‘liat’ untuk menurun, di mana angka masih kekal di atas paras 10%.
Oleh itu, Bank of England (BOE) dilihat masih lagi perlu kekal berada pada landasan pengetatan dasar monetari dengan jangkaan kenaikan kadar faedah masih akan diteruskan untuk menangani inflasi yang tinggi.
Justeru, ini akan memberi kesan lonjakan nilai buat mata wang Pound dalam pasaran.
Sementara, US dolar masih dijangka untuk melemah menuju mesyuarat FOMC di awal Mei dengan majoriti pasaran menjangkakan dasar monetari yang lebih perlahan oleh Federal Reserve (Fed).
Pada carta pasangan mata wang GBP/USD, harga dilihat berjaya melonjak pada dagangan Isnin semalam untuk keluar dari zon mendatar sepanjang minggu lalu.
Kenaikan harga lebih jelas pada sesi New York dengan pergerakan menaik sehingga ke penghujung sesi hampir menuju paras 1.25000.
 Menyambung dagangan di sesi Asia pagi ini (Selasa), harga meneruskan kenaikan ke paras tersebut dan mula memberi reaksi bagi pelabur menilai petunjuk pergerakan selanjutnya.
Kenaikan harga jika diteruskan dijangka mampu melepasi paras 1.25000 tersebut sebelum menyambung kenaikan ke paras ketinggian terbaru lagi.
Jangkaan bagi peningkatan harga seterusnya adalah dilihat akan menguji ketinggian minggu terdahulu sekitar 1.25400 sebelum sasaran berubah kepada 1.26000.
Namun, sebaliknya jika situasi berubah, harga boleh menjunam semula ke zon sokongan sekitar 1.24000 sekiranya terdapat faktor-faktor terbaru yang mempengaruhi perubahan arah harga semasa.
Jatuh lebih rendah melepasi zon tersebut akan mendorong harga mencecah sehingga ke paras tumpuan sebelum ini pada 1.23000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Antara Senarai Saham Yang Terkesan Oleh Coronavirus!

Ekoran penularan wabak Coronavirus yang semakin membimbangkan dunia, para pelabur juga dapat melihat perubahan ketara terhadap saham-saham global dan juga instrumen kewangan yang turut terkesan.
Antara saham syarikat global yang menerima kesan buruk adalah Tesla (TSLA) dan NIO (NIO). Syarikat yang menghasilkan kereta ini bakal terjejas ekoran ekonomi China yang merosot buat masa ini.
Saham Disney (DIS) terkesan susulan penutupan sementara Shanghai Disneyland. Saham syarikat barangan utama seperti Nike (NKE) dan juga Apple Inc (AAPL) turut terjejas.
Namun begitu, tidak kurang juga saham-saham yang mendapat manfaat daripada bencana wabak ini.
Saham syarikat penghasil topeng muka dan ubat-ubatan di China nyata mendapat kelebihan dalam masalah kesihatan yang dihadapi lebih-lebih lagi ancaman wabak besar-besaran seperti sekarang.
Syarikat pembuat alatan perlindungan beserta pakaian keselamatan seperti yang dapat dilihat ketika pemeriksaan di lapangan terbang dan sebagainya, mencatatkan peningkatan pada sahamnya.
Antara seperti Lakeland Industries (LAKE) yang meningkat kepada 17% dan Alpha Pro Tech (APT) yang melonjak 28%.
Saham syarikat pembuat sarung tangan getah dari Malaysia, Top Glove Corp Sdn Bhd (KLSE: TOPGLOV) telah melonjak 9.9% dilaporkan pagi ini ke paras rekod tertinggi pernah dicatatkan akibat penularan wabak Coronavirus.
 2 lagi syarikat dari pembuat sarung tangan getah dari Malaysia turut mencatatkan peningkatan pada sahamnya iaitu Kossan Rubber Industries (KLSE: KOSSAN) dan Supermax Corp (KLSE: SUPERMX) dengan masing-masing mencatatkan kenaikan 6% dan 8%.
Kebimbangan terhadap Coronavirus ini juga telah meningkatkan nilai saham beberapa syarikat bioteknologi.
Antaranya adalah Biocryst Pharmaceuticals (NASDAQ: BCRX), Gilead Sciences (NASDAQ: GILD), Inovio (NASDAQ: INO), Moderna (NASDAQ: MRNA) dan Novavax (NASFAQ: NVAX).
Oleh sebab sekatan pencegahan untuk virus ini turut memberi kesan buruk terhadap saham penerbangan serata dunia, platform e-commerce bagi perniagaan atas talian sebaliknya mencatatkan peningkatan.
Antaranya ialah Alibaba (NSYE: BABA), Meituan Dianping (KHG: 3690) dan Vipshop Holding (NYSE: VIPS).
Untuk matawang utama pula, dagangan dolar Australia (AUD) dan New Zealand (NZD) menerima impak negatif ekoran kemerosotan ekonomi China disebabkan faktor China sebagai rakan dagang utama dalam sektor eksport negara mereka.
Sementara matawang yang mendapat kelebihan pula adalah Yen Jepun (JPY) dan Swiss franc (CHF) disebabkan kedua-dua matawang ini dikategorikan sebagai matawang safe-haven yang menjadi tarikan pelabur dalam suasana pasaran yang berisiko.
Bagi aset safe-haven, emas turut mendapat permintaan dalam pasaran semasa begitu juga dengan matawang digital Bitcoin (BTC). Permintaan semakin meningkat ekoran impak Coronavirus semakin buruk.


SNB Kekalkan Kadar Faedah -0.75% Dengan Harapan Overvalue Swiss Franc Dapat Dikurangkan

Pada mesyuarat polisi bulan September, Swiss National Bank (SNB) tidak melakukan sebarang perubahan pada kadar faedah, dengan sasaran kadar libor kekal di paras jangkaan -0.75%.
SNB menjelaskan mereka akan kekal aktif dalam pasaran petukaran matawang asing seperti biasa sambil meneliti keadaan keseluruhan matawang yang lain.
Sasaran polisi SNB adalah untuk mencapai kestabilan harga disamping memacu aktiviti ekonomi. Kadar yang negatif dan campur tangan bank pusat bertujuan untuk mengurangkan tarikan pelabur pada aset-aset Swiss supaya ransangan terhadap matawang franc dapat dikurangkan.
Menurut bank, swiss franc lemah berbanding euro namun mengukuh berbanding dolar sehingga perlunya pengurangan pada overvalue matawang yang signifikan. Walau bagaimanapun, nilai franc masih kekal tinggi secara keseluruhan.
 Pandangan inflasi bagi tahun 2017 dan 2018, kedua-duanya dijangka meningkat 0.4% daripada 0.3%, dan pandangan tahun 2019 pula naik 1.1% berbanding jangkaan 1.0% sebelum ini.
Matawang Swiss yang lemah berbanding euro mengurangkan bebanan overvaluation franc ketika ini dengan EUR/CHF mengukuh naik melebihi 1.1400 berbanding paras 1.0900 pada mesyuarat bulan Jun yang lalu, namun masih lagi dibawah paras 1.2000 yang didagangkan sebelum Januari 2015 yang lalu.
Fokus utama EUR/CHF masih tertumpu kepada keputusan polisi ECB, dan SNB mengharapkan ECB akan mula mengubah pandangan polisi mereka supaya SNB boleh mempertimbangkan perubah dasar polisi monetari seterusnya.
Swiss franc berubah sedikit berbanding euro selepas keputusan kadar faedah petang tadi, dengan EUR/CHF naik 0.36% kepada 1.1503, dan USD/CHF juga naik 0.23% kepada 0.9666


Hanya Trader Yang Benar-Benar Berani Sahaja Trade Matawang Risiko Tinggi Ini!

Pound menambah kenaikan sebanyak 40 pips lagi menjelang pembukaan pasaran China berbanding US Dollar pagi ini. Kini, Pound kembali ke paras tertinggi sekitar 1.2240 sementara menanti data CPI UK yang masih menjadi fokus utama trader untuk minggu ini.
GBP/USD, 30 minit
Bullish market bagi Pound hampir kehilangan kuasa walaupun kelemahan US Dollar masih berterusan.
 Baru-baru ini matawang itu sedikit memulih daripada kejatuhan sebelumnya apabila New Zealand dan Britain berjaya mengadakan perbincangan mengenai perjanjian perdagangan bebas yang baru setelah keluar dari Kesatuan Eropah.
Dalam masa yang sama, harga komoditi yang lebih tinggi juga menyokong kekuatan GBP.
Tumpuan seterusnya bakal beralih kepada laporan inflasi dari kedua-dua negara selepas data ekonomi AS dikeluarkan melemah pada Isnin.
Ucapan Pertama Philip Lowe Mnegubah Haluan Aussie Pagi Ini!


GBP/USD – Harga Junam Sepanjang Khamis, Cecah Paras $1.2400

Peningkatan Pound hanya sementara, pengukuhan US dolar kembali melanyak semula mata wang itu jatuh lebih rendah.
Ini diperlihatkan pada pergerakan harga di carta pasangan mata wang GBP/USD pada dagangan Khamis semalam.
Selain faktor-faktor semasa yang menyokong US dolar dari awal minggu, terbitan data tuntutan faedah pengangguran Amerika Syarikat (AS) semalam juga turut memberi sokongan.

Setelah melantun dari zon 1.25000 sebelum ini, harga menunjukkan corak penurunan sepanjang dagangan semalam sehinggalah ke penghujung sesi New York.
Menariknya, harga telah mencecah paras tumpuan pada 1.24000 yang ini menjadi support semasa buat harga.
Pergerakan harga perlahan di sekitar tersebut menyambung dagangan pada pembukaan sesi Asia pagi ini (Jumaat).
 Namun pergerakan harga yang kekal di bawah halangan Moving Average 50 (MA50) memberi indikasi trend yang masih bearish.
Seterusnya, jika penurunan diteruskan harga dilihat akan menuju ke sasaran yang lebih rendah sekitar 1.23000 untuk rekod terendah terbaru 6 minggu.
Sebaliknya jika berlaku lonjakan semula, penganalisis menjangkakan paras 1.25000 akan kembali menjadi tarikan buat harga semula.
Buat ketika ini, paras tersebut kekal menjadi rintangan terhampir buat pergerakan harga.
Sekiranya berjaya ditembusi, harga bakal meneruskan pendakian lebih tinggi ke sekitar 1.25400 sebelum mencapai paras sasaran pada 1.26000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal EUR/USD – Timeframe H1 – 31/12/2018

Matawang dollar USD didagangkan lemah pada dagangan Isnin penghujung tahun berikutan sentimen pasaran masih dilihat berisiko ekoran kebimbangan terhadap pertumbuhan global yang bergerak perlahan serta isu penutupan separa kerajaan Amerika Syarikat. Perkembangan di zon Eropah pula, Dewan Parlimen Itali telah meluluskan bajet yang dikemaskini untuk tahun 2019 pada undian saat akhir sebelum tarikh tamat tempoh pada hari ini, 31 Disember bagi mengelakkan tindakan dikenakan oleh Kesatuan Eropah. Jangkaan defisit bajet berkurangan daripada 2.4% sebelum ini kepada 2.04%. Tumpuan pada minggu ini di zon Eropah adalah terhadap data sektor perkilangan pada Rabu ini dan juga data sektor perkhidmatan yang akan dikeluarkan pada Jumaat. Diimbas kembali pergerakan harga pada chart pasangan matawang EUR/USD pada dagangan Jumaat lalu, harga bergerak di sekitar bawah paras resistance MagicR1 pada indicator Moshed Magic Line dan paras tumpuan 1.14400.
Pada sesi pasaran Asia hari ini, harga yang memulakan dagangan di sekitar paras Magic Pivot 1.1446 hari ini dilihat membuat penurunan pada awal sesi. Jika harga terus bergerak lebih rendah, jangkaan harga akan turun ke sekitar paras support 1.1419 (MagicS1). Penurunan seterusnya dijangka akan menuju ke paras 1.1398 (MagicR2) sebelum meneruskan penurunan sehingga ke paras support sekitar 1.1371 (MagicS3) yang berada lebih rendah.
Namun, jika harga kembali membuat kenaikan melepasi paras Magic Pivot hari ini, berkemungkinan harga akan menguji paras ketinggian pada dagangan Jumaat lalu sekitar resistance 1.1468 (MagicR1). Seterusnya, jika harga berjaya melepasi ketinggian paras tersebut, harga bakal mencatatkan paras ketinggian yang baru dan dijangka menuju ke sekitar resistance pada 1.1495 (MagicR2). Sedikit lagi kenaikan ke paras lebih tinggi bakal menyentuh paras resistance 1.1516 (MagicR3) untuk harga mengatasi ketinggian harga yang dicapai pada dagangan November lalu.
 Kawal dagangan minggu ini menjelang laporan data pekerjaan di Amerika Syarikat dan juga Kanada yang bakal memberi impak besar pada pergerakan harga pada Jumaat ini. Gunakan indicator Moshed Magic Line untuk melihat paras-paras yang menjadi tumpuan harga khususnya pada chart EUR/USD.

Paras support: 1.1419, 1.1398, 1.1371.
Paras resistance: 1.1468, 1.1495, 1.1516.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


6 Berita Forex Penting Tumpuan Pasaran Minggu Ini (25-29 November 2019)

Berikut merupakan data-data ekonomi penting yang akan menjadi tumpuan pasaran sepanjang minggu ini.
Data Iklim Perniagaan Jerman Tinjauan Ifo (Isnin 5.00 Petang): Tinjauan sekitar 7000 perniagaan di Jerman akan memberi petunjuk terhadap kesihatan perniagaan bagi ekonomi terbesar zon Eropah itu. Bacaan pada Oktober menunjukkan keyakinan perniagaan yang stabil. Dijangka akan ada sedikit penambahbaikan untuk laporan November.
Data Keyakinan Pengguna di Amerika Syarikat (Selasa 11.00 Malam): Petunjuk daripada Conference Board (CB) untuk sentimen pengguna menyaksikan penurunan dari paras rekod tertinggi namun kekal kukuh. Keyakinan berkait dengan jualan runcit. Angka bacaan untuk bulan ini dijangka meningkat berbanding bulan lalu, menjelang Black Friday.
 Data Pertumbuhan KDNK AS (Rabu 9.30 Malam): Menurut bacaan awal pertumbuhan GDP bagi suku ketiga, ekonomi berkembang pada kadar 1.9% tahunan. Bacaan tidak begitu memberangsangkan namun kekal lebih tinggi berbanding zon Eropah dan ekonomi membangun yang lain. Bacaan melepasi paras 2% akan melonjakkan dagangan dolar USD.
Data Pesanan Barangan Tahan Lama AS (Rabu 9.30 Malam): Pelaburan kembali stabil dan menyokong ekonomi Amerika Syarikat. Pada September, bacaan telah jatuh kepada 1.2% dan pesanan teras turun 0.4%. Bacaan terbaru dijangka akan kembali meningkat.
Data Inflasi Zon Eropah (Jumaat 6.00 Petang): Pada bacaan lalu, inflasi zon Eropah menurun kepada bacaan 0.7% sementara bacaan teras meningkat kepda 1.1%, paras yang memberi keyakinan terhadap bank pusat Eropah (ECB). Bacaan meningkat turut dijangkakan pada kali ini.
Data Pertumbuhan KDNK Kanada (Jumaat 9.30 Malam): Pertumbuhan GDP Kanada untuk dua bulan lalu menunjukkan bacaan mengecewakan dengan peningkatan pada hanya 1% pada Ogos dan mendatar pada Julai. Bacaan untuk September akan memberi kesimpulan bagi suku ketiga serta gambaran lebih besar terhadap pertumbuhan ekonomi.


Sekali Lagi EUR/USD Turun Hampiri Paras Pariti $1.000

US dolar kekal mendominasi pasaran sehingga ke penutup dagangan minggu lalu dengan mempamerkan prestasi cemerlang sepanjang minggu.
Pelabur berkemungkinan melihat Federal Reserve (Fed) masih akan meneruskan kenaikan kadar yang agresif dalam usaha untuk memastikan kadar inflasi kekal menurun.
Tumpuan bakal terarah pada acara tahunan Simposium Jackson Hole di penghujung minggu ini dengan ucapan oleh Pengerusi Fed, Jerome Powell pastinya akan dinantikan untuk petunjuk berkenaan dasar monetari bank pusat selanjutnya.
Sementara itu, data sektor pembuatan dan perkhidmatan Eropah dan Amerika Syarikat (AS) akan dipantau pada Selasa untuk menilai prestasi semasa ekonomi negara tersebut.
Mata wang Euro dijangka akan kekal dengan pergerakan suram pada minggu ini dengan bacaan data juga diramalkan kurang memberangsangkan.

Pergerakan harga pada carta pasangan mata wang EUR/USD dijangka akan mengundang jangkaan untuk harga kekal menyambung penurunan lebih rendah lagi untuk minggu ini.
Pada minggu lalu, harga telah membuat penurunan sehingga ke paras terendah terbaru 5 minggu mencecah sekitar 1.0030 pada penutup sesi terakhir minggu tersebut.
 Harga yang dilihat kekal bergera di bawah paras halangan Moving Average 50 (MA50) pada rangka masa 1 jam di carta EUR/USD yang memberi isyarat pergerakan bearish, turut melepasi paras sokongan pada 1.01000.
Penurunan lebih rendah harga akan dijangkakan untuk menuju ke paras pariti 1.0000 (€ 1=$1) selepas zon tersebut berjaya melantunkan semula harga pada penurunan Julai lalu.
Penurunan yang diteruskan pada minggu ini juga akan mencatatkan paras terendah terbaru lagi untuk tempoh dagangan 6 minggu.
Sebaliknya jika harga berjaya melonjak semula, beberapa paras rintangan tumpuan dilihat bakal diuji seperti di paras 1.01000 dan 1.01600.
Melepasi paras-paras tersebut akan memberi isyarat awal untuk perubahan trend bullish semula buat harga.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Mungkin Peluang Trader Untuk ‘SELL’ USD/CAD

Pelabur akan menjangkakan matawang dolar Kanada untuk mengukuh dalam pasaran disebabkan faktor reaksi sensitive terhadap pasaran minyak mentah.
Ini adalah kerana laporan penurunan ketara pada inventori minyak mentah Amerika Syarikat (AS) yang menjunam sehingga 8.3 juta tong pada minggu lalu, mengatasi jangkaan penganalisis yang hanya menjangkakan penurunan sekitar 2.1 juta tong.
Penurunan inventori minyak AS ini akan mendorong permintaan lebih banyak komoditi hitam itu dalam pasaran. Sekaligus akan turut menyokong pengukuhan Loonie, berikutan minyak mentah merupakan eksport utama Kanada.
Namun begitu, pelabur akan menantikan keputusan mesyuarat oleh Pertubuhan Negara-Negara Pengeksport Petroleum (OPEC) bersama rakan sekutu untuk membincangkan langkah lanjutan pemotongan pengeluaran.
Juga menjadi tumpuan utama untuk dagangan Loonie adalah keputusan mesyuarat bank pusat Kanada (BOC) dalam menetapkan kadar faedah serta polisi monetari. Dijangka pergerakan harga akan lebih agresif pada sesi New York.
Dapat dilihat pergerakan harga pada carta pasangan matawang USD/CAD, harga yang cuba membuat kenaikan hanya berjaya ke paras 1.36450 sebelum mendatar dan turun semula di bawah paras 1.36200 yang menjadi zon resistance harga.
 Penurunan diteruskan pada dagangan Rabu dan mula bergerak di bawah paras halangan Moving Average 50 (MA50) pada rangka masa 1 jam pergerakan harga di carta USD/CAD pada sesi Eropah.
Isyarat awal trend bearish harga ini akan mendorong jangkaan untuk harga turun lebih rendah menuju semula ke zon support sekitar 1.35000 untuk mencatatkan paras terendah mingguan.
Sebaliknya jika harga kembali membuat kenaikan semula, zon resistance 1.36200 akan cuba ditembusi dan jika kenaikan berjaya diteruskan, zon resistance pada 1.37000 akan menjadi destinasi tumpuan harga yang seterusnya.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal GBP/AUD- Timeframe H1 – 17/8/2018

Para pelabur masih lagi merasa bimbang dan melihat GBP antara matawang yang agak berisiko. Kenyataan dovish daripada Bank of England (BOE) sebelum ini membuatkan matawang GBP terus didagangkan lemah.
Tambahan pula dengan data purata pendapatan di UK yang tidak mencapai jangkaan sekaligus melemahkan lagi matawang tersebut. Isu Brexit yang berlarutan juga memainkan peranan terhadap keyakinan pelabur ke atas negara itu.
Berbeza pula situasi di Australia di mana matawang AUD dilihat semakin positif dari masa ke masa. Aussie terus disokong oleh kenyataan dari Gabenor RBA Lowe yang menjangka langkah seterusnya dalam kadar faedah adalah menaik serta perkembangan ekonomi di negara itu yang akan turut meningkat beransur-ansur.
 Jika diperhatikan sejak semalam, harga bagi pasangan matawang GBP/AUD dilihat bergerak agak mendatar begitu juga pada sesi pasaran Asia hari ini.
Namun harga dilihat membuat sedikit penurunan pada sesi pasaran London petang ini sehingga ke paras support semalam di sekitar 1.7460 setakat jam 5 petang. Harga masih bergerak di bawah garisan Moving Average 100 (MA100) dan jika harga berjaya menembusi (breakout) paras support 1.74500, harga berkemungkinan bakal membuat penurunan dan mencari support sebelum ini pada paras 1.72800.
Sebaliknya jika harga berjaya membuat kenaikan, paras resistance yang bakal diuji adalah pada paras harga 1.76250.
Paras support: 1.74464, 1.73899, 1.73259.
Paras resistance: 1.75669, 1.76309, 1.76874.


GBP/JPY Akan Turun Rendah Lagi Ke Menjelang Mesyuarat Dasar BOE?

Matawang Pound Britain didagangkan berhati-hati hari ini menjelang mesyuarat dasar monetari bank pusat England pada jam 8 malam nanti.
Selepas bacaan data ekonomi UK sebelum ini mencatatkan bacaan yang baik, pelabur mula berteka-teki keputusan penetapan kadar faedah oleh Bank of England (BOE) untuk mesyuarat dasar pertama tahun ini selepas jangkaan penurunan kadar telah menurun dari 70% sebelum ini.
Tidak lupa juga kebimbangan Brexit oleh pasaran di mana Britain akan berundur dari Kesatuan Eropah penghujung Januari.
Pergerakan perlahan harga dapat dilihat pada carta pasangan matawang GBP/JPY dengan dagangan berisiko matawang Pound di samping ditekan oleh safe-haven Yen.
Matawang Yen mendapat permintaan sebelum ini ekoran ancaman Coronavirus yang bertambah buruk dengan jumlah angka korban kini dicatatkan telah meningkat kepada 169 kematian sementara 7,711 kes dilaporkan oleh China.
Namun tekanan oleh Yen agak lemah selepas aset safe-haven mula menunjukkan penyusutan sejak semalam.
Dagangan GBP/JPY yang bergerak di bawah garisan halangan Moving Average 50 (MA50) semalam mencatatkan paras terendah harian pada 141.700 namun kembali membuat kenaikan semula.
 Kenaikan harga walau bagaimanapun gagal bergerak lebih tinggi dari MA50 sebelum kembali bergerak di bawah paras tersebut bersambung pada dagangan hari ini.
Dagangan pada sesi Asia melihatkan harga masih menunjukkan penurunan namun pergerakan harga agak perlahan menguji zon support 141.700.
Penurunan harga yang berjaya melepasi support tersebut bakal menuju ke paras 141.200 yang merupakan zon support pada Januari dan juga Disember 2019.
Jika harga membuat kenaikan, zon SBR (support become resistance) pada 142.600 akan diuji sebelum harga meneruskan kenaikan ke paras lebih tinggi.
Keputusan mesyuarat BOE malam ini dipercayai akan menentukan arah tuju harga yang lebih jelas.
Lihat gambar carta pasangan matawang GBP/JPY di bawah untuk rujukan analisis teknikal anda.


Analisis Teknikal WTI/OIL – Timeframe H4 – 6/2/2018

Jika diperhatikan, harga OIL telah beberapa kali menguji resistance sekitar harga 66.30 tetapi masih gagal untuk dibreakout untuk terus bullish bagi membentuk new HH. Kebiasaannya, sekiranya ia masih gagal untuk dibreakout, berkemungkinan ia akan mulai bearish dan ia telah pun breakout trendline dan membentuk bearish engulfing di timeframe daily jika diperhatikan. Dan untuk confirmation, sekiranya ia breakout Key Support 63.00 ini, OIL akan mulai bearish.
 Target bearish adalah ke sekitar harga 62.14 atau lebih rendah iaitu ke sekitar 61.10 sekiranya ia masih gagal untuk breakout 66.30. Peluang yang boleh diperhatikan adalah di sekitar 64.80/60.
Walaubagaimanapun, jika ia kembali bullish dan mencapai semula Key Resistance, potensi adalah tinggi untuk ia breakout dan meneruskan lagi kenaikan. Oleh itu, penting untuk memperhatikan Key Support dan Key Resistance ketika ini samaada ia akan dibreakout untuk bearish atau meneruskan lagi kenaikan.


Analisis Teknikal GBP/JPY – Timeframe H1 – 25/10/2018

Anda adalah beruntung jika memilih GBP/JPY sebagai pasangan matawang pilihan untuk dagangan semalam. Dengan matawang Sterling yang masih dibayangi isu rundingan Brexit, Yen yang mengukuh pula dengan sentimen pasaran yang berisiko adalah satu kombinasi dagangan yang terbaik. Dilihat pada chart GBP/JPY, harga telah membuat terjunan dan breakout paras support sebelum ini dan mencari paras terendah yang baru. Berdasarkan indicator Moshed Magic Line, harga telah turun melepasi paras Magic Pivot sehingga hampir ke paras support MagicS3 sebelum menutup harga di sekitar paras tersebut.
Bersambung pada sesi pasaran Asia hari ini pula, harga dilihat didagangkan perlahan namun harga berjaya membuat kenaikan semula menuju ke paras Magic Pivot 145.069 pada awal sesi pasaran Eropah. Jika sentimen pasaran kekal tidak berubah, harga bakal menyambung semula penurunan yang dibuat semalam menuju ke paras support terdekat iaitu pada 143.851 (MagicS1). Kemudiannya, harga dijangka akan terus mencari paras lower low yang baru dan dilihat akan menuju ke paras support pada 143.182 (MagicS2). Sekiranya, harga terus mengalami kejatuhan sehingga breakout pula paras support 142.700, harga boleh mencecah sehingga ke paras serendah 141.964 (MagicS3).
Sebaliknya, jika Sterling berjaya mengukuh semula berbanding Yen, harga bakal melonjak semula menuju ke paras resistance 145.738 (MagicR1) terlebih dahulu sebelum kenaikan harga seterusnya akan ke paras 146.956 (MagicR2). Seterusnya, harga dilihat akan cuba untuk menguji paras resistance 147.625 (MagicR3) untuk mengatasi paras ketinggian harga pada Isnin lalu.
 Terus pantau rundingan Brexit dan juga sentimen pasaran semasa yang masing-masing memberikan impak kepada matawang Sterling dan Yen. Teliti juga paras tumpuan harga yang digariskan pada indicator Moshed Magic Line untuk disesuaikan dalam analisis teknikal harian anda.

Paras support: 143.851, 143.182, 141.964.
Paras resistance: 145.738, 146.956, 147.625.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Pergerakan Pasaran Matawang Dan Komoditi Pada Hari Jumaat

Pasaran Matawang
US dolar menyusut daripada paras tertinggi 6 minggu lalu pada hari Jumaat berikutan pengumuman presiden Donald Trump untuk mengenakan cukai tarif import keatas barangan keluli dan aluminium ke Amerika Syarikat (AS).
Indeks US dolar yang mengukur kekuatan matawang greenback berbanding matawang lain didagangkan susut sebanyak 0.03% kepada 90.19 setakat jam 09.50 pagi.
Dalam masa semalaman indeks US dolar jatuh sebanyak 0.4% selepas mencapai paras tertinggi Januari 19 lalu.
Laporan mengatakan Trump akan mengumumkan tariff terhadap import keluli dan aluminium masing-masing sebanyak 25% dan 10%. Dalam konteks ini, import terhadap dua jenis keluli itu dikenakan cukai di mana akan menambah pendapatan kerajaan Amerika Syarikat.
 Matawang USD menyusut berbanding matawang yen kepada 106.10. AUD/USD didagangkan kukuh sebanyak 0.15% kepada 0.7766. Matawang EUR/USD mengukuh sebanyak 0.06% kepada 1.2271 setakat jam 09.50 pagi.
Tumpuan di zon Eropah kini adalah pada pilihanraya negara Itali yang akan berlangsung pada hari Ahad nanti dan sejauh mana agenda ini dapat memberi kesan kepada kesatuan Eropah.
Pasaran Komoditi
Harga minyak mentah telah mengalami kejatuhan 3 hari berturut-turut namun pada hari Jumaat, harga telah mula membuat lonjakan berikutan harapan terhadap ‘oil glut‘ dunia agar segera berakhir.
Harga minyak WTI naik kepada $61.12 setong dan Brent jatuh kepada $64.01 setong setakat jam 09.50 a.m.
Harga emas melonjak naik pada hari ini sebanyak 0.96% kepada 1317.70 berikutan kelemahan US dolar.


Keputusan Tinjauan Terbaru Pilihan Raya UK Dorong Lonjakan Matawang Pound

Dagangan pound melonjak ke paras tertinggi yang pernah dicapai sejak Oktober lalu berbanding dolar USD, selepas tinjauan undian pilihan raya UK yang dikeluarkan oleh Kantar menunjukkan sokongan untuk Parti Konservatif meningkat kepada 12 mata berbanding pembangkang Parti Buruh.
Pergerakan euro kembali terbatas pada sesi Eropah dengan tumpuan terarah kepada ucapan beberapa ahli Bank Pusat Eropah (ECB) hari ini untuk mendapatkan petunjuk mengenai penetapan dasar monetari pada minggu depan selepas Presiden ECB Christine Lagarde gagal memberi isyarat mengenainya dalam keterangan beliau di parlimen Eropah semalam.
Selain itu, dolar Aussie terus mempamerkan pengukuhannya susulan keputusan Reserve Bank of Australia (RBA) yang mengekalkan kadar faedah pada 0.75% dan kenyataan Gabenor Philip Lowe yang menunjukkan tidak ada pelonggaran selanjutnya selepas ini.
Dengan pengukuhan dolar Aussie, dagangan kiwi turut meraih manfaat dengan diniagakan meningkat ke paras tertinggi empat bulan berbanding USD.
 Di sisi lain, pengumuman pelaksanaan tarif oleh Presiden Amerika Syarikat Donald Trump ke atas beberapa negara terus menjejaskan pergerakan dolar pada sesi Eropah untuk diniagakan menyusut berbanding matawang utama lain.
Kerajaan AS memberitahu mereka mungkin akan mengenakan sehingga 100% tarif ke atas barangan import daripada Perancis yang bernilai $2.4 bilion, di samping turut mengenakan tarif terhadap import besi dan aluminium daripada Brazil dan Argentina.
Sementara itu, penasihat White House Kellyanne Conway memberitahu bahawa perjanjian dengan China sedang ditulis, tetapi kenyataan bercanggah daripada Setiausaha Perdagangan AS Wilbur Ross yang menyatakan tarif ke atas China akan dilaksanakan jika perjanjian gagal dicapai, telah mengelirukan pasaran.
Penyusutan dolar USD juga masih terkesan oleh data sektor pembuatan ISM yang mencatatkan pertumbuhan yang lemah dalam aktiviti perkilangan.


Data NFP Meleset Jauh Tetapi Kadar Gaji Rekod Kenaikan 0.30%

Data pekerjaan Amerika Syarikat yang dikeluarkan pada Jumaat bercampur-campur di mana tambahan pekerjaan jauh meleset daripada jangkaan dengan kadar gaji menepati jangkaan pasaran.
US dollar bergerak turun-naik dengan kombinasi data yang bercampur-campur. USD/JPY setakat pada pukul 8.44 malam telah membuat penurunan 23 pip kemudian menguat semula sebanyak 20 pip. Dengan kombinasi data kali ini, kekuatan USD/JPY dinilai sebagai kecil.
Non-Farm Payroll hanya bertambah sebanyak 103,000 pada Mac berbanding jangkaan 190,000. Data kali ini jauh meleset daripada bacaan sebelum ini yang merekodkan tambahan 313,000 pekerjaan.
 Kadar pengangguran juga meleset daripada jangkaan dengan catatan 4.1% lebih tinggi daripada jangkaan 4.0%. Bacaan kali ini tidak berubah daripada sebelum ini.
Manakala bacaan yang lebih penting iaitu, average hourly earnings menepati jangkaan pasaran dengan kenaikan 0.3%. Sesetengah portal data ekonomi menunjukkan ramalan pasaran kali ini adalah kenaikan 0.2% berbeza dengan forexfactory yang menjangka kenaikan 0.3%. Walaubagaimanapun, data kali ini dilihat memberangsangkan.
Kenaikan dalam kadar gaji (average hourly earnings) sedang diteliti oleh Federal Reserve untuk mendapatkan lebih bukti tentang tekanan kenaikan inflasi. Dengan kenaikan kadar gaji 0.30%, ia dijangka meningkatkan potensi kenaikan kadar faedah di masa akan datang. The Fed mengunjurkan kenaikan kadar faedah sebanyak  3 kali pada tahun ini dengan pasaran sebelum ini melihat kenaikan boleh menjangkau sehingga empat kali pada tahun ini.


Jumlah Tuntutan Pengangguran Bertambah Sebanyak 10,000 Pada Minggu Lalu

Jabatan Buruh US melaporkan peningkatan jumlah tuntutan faedah/insurans pengagguran (Jobless claims) sebanyak 10,000 tuntutan kepada 244,000 bagi minggu berakhir pada 14 April berbanding minggu sebelum itu yang mencatatkan jumlah 234,000 tuntutan yang telah dikaji semula.
Data yang dikeluarkan ini lebih rendah dari jangkaan penganalisis sebanyak 242,000 jumlah tuntutan pengangguran.
Jobless claims bermaksud jumlah penduduk yang pertama kali membuat permohonan insurans pengangguran. Ia juga dipanggil sebagai Unemployment claims.
Tuntutan atau permohonan faedah pengangguran berada di bawah 300,000 untuk 111 minggu berturut-turut yang paling lama sejak tahun 1970.
 Jumlah penduduk yang masih menerima faedah pengangguran ini berkurangan kepada 1.979 juta pada minggu berakhir 08 April.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Harus diingat data-data pekerjaan bagi negara seperti US adalah sangat penting bagi menentukan ekonomi US sedang berada dalam keadaan baik ataupun sebaliknya
Sepertimana pasaran memberi perhatian kepada data NFP (non-farm payroll) setiap bulan, data ini juga tidak kurang pentingnya kerana ia juga menggambarkan keadaan pasaran buruh semasa di US.


Krisis Di Rantau Arab, Sedikit Menyebabkan Ketidakstabilan Harga Minyak

Harga minyak sedikit menjunam sejak awal pagi ini berikutan ketidaktentuan geopolitik yang melanda timur tengah. Kerisauan ini adalah akibat krisis antara Qatar dan juga Negara-negara Arab yang menganggotai OPEC.
Peningkatan yang berterusan dari pengeluaran Amerika Syarikat juga telah menjadi satu faktor penyumbang kepada ketidaktentuan harga minyak mentah tersebut.
Walaupun kecenderungan OPEC memotong pengeluaran minyak sehingga suku pertama 2018 melegakan pasaran, tetapi krisis geopolitik timur tengah kali ini sudah tentu memberikan sedikit kebimbangan dalam pasaran.
 US West Texas Intermediate (WTI) Crude menjunam hampir 26 sen dan Brent dilihat menjunam hampir 31 sen sejak awal pagi tadi.
Kuasa terbesar rantau Arab, iaitu Arab Saudi dilihat menghentikan hubungan diplomatik dengan Qatar pada Isnin, mengatakan bahawa negara tersebut cenderung menyokong keganasan dan Iran.
Antara tindakan yang diambil adalah memotong hubungan pengangkutan dan juga mengawal kapal-kapal dari masuk ke semenanjung Arab. Ini mengakibatkan juga pelabuhan Fujairah di UAE yang digunakan oleh Qatari oil bagi Gas Asli terjejas.
Sementara itu Emas dilihat terus meningkat sejak data NFP dikeluarkan pada Jumaat lepas. Kecenderungan krisis politik arab ini juga antara penyumbang kenaikan tersebut.


KDNK (GDP) UK Suku Tahun Kedua Tidak Berubah, Perbelanjaan Pelaburan Mendatar

Keluaram dalam negara kasar (KDNK) UK untuk suku tahun kedua berkembang 0.3% sama seperti data pada semakan pertama dan juga jangkaan penganalisis. Bagi data tahun ke tahun kekal di paras 1.7% juga seperti yang dijangkakan.
Manakala bagi data pelaburan perniagaan tidak berubah pada suku tahun kedua, walaupun pasaran menjangkakan kenaikan 0.4% selepas indeks meningkat 0.6% pada suku tahun pertama
Bagi data tahun ke tahun pula mendatar sepanjang bulan April-Jun, berbanding jangkaan kenaikan 0.5% dan 0.7% pada suku tahun pertama. Perbelanjaan isi rumah meningkat 0.1% dalam tempoh 3 bulan, peningkatan paling perlahan sejak tiga tahun yang lalu dengan tiada sumbangan pada perdagangan.
Laporan indeks perkhidmatan UK pula meningkat 0.5% bulan ini, berkembang seperti yang dijangkakan selepas meningkat 0.4% pada bulan lepas.
 Eksport meningkat 0.7% , berada sedikit rendah berbanding jangkaan kenaikan 1.0%, manakala import pula naik 0.7% berbanding jangkaan kenaikan sebanyak 0.5%.
Sebelum laporan dikeluarka, matawang GBP/USD didagangkan pada 1.2787, kemudian berada di paras 1.2816 setakat jam 5.30 petang. EUR/GBP pula sebelum ini berada di paras 0.9218, jatuh ke paras 0.9202, manakala GBP/JPY meningkat ke paras 140.02
Keyakinan terhadap ekonomi UK masih bercampur dengan data ekonomi di zon Eropah yang meningkat melebihi jangkaan, menyebabkan prestasi ekonomi UK dilihat akan melemah di bahagian eropah.
Perubahan kaji semula data KDNK UK dilihat tidak akan merubah arah sentimen ekonomi di sana dengan keyakinan dan jangkaan terhadap perbelanjaan pengguna akan terus melemah.


Trump Dan Xi Jinping Bakal Tandatangani Perjanjian Perdagangan Fasa 1 Bulan Ini

Dagangan dolar Amerika diniagakan meningkat berbanding matawang safe-haven yen pada sesi Asia hari ini dipacu oleh sentimen perdagangan yang optimis apabila Presiden AS Donald Trump memberitahu beliau dan Presiden China Xi Jinping dijangka akan menandatangani perjanjian perdagangan fasa pertama pada bulan ini.
Beliau memberitahu bahawa kedua-dua negara akan mengadakan upacara rasmi untuk menandatangani perjanjian yang dikatakan sudah siap dan kini sedang diterjemah.
Jurucakap Kementeri Luar China, Geng Shuang berkata bahawa kedua-dua belah pihak kini sedang membincangkan secara terperinci mengenai pengaturan untuk menandatangani perjanjian dan kerja-kerja susulan lain.
Sementara itu, pembelian kacang soya China dari Amerika Syarikat dilaporkan meningkat 2.56 juta tan daripada sifar pada tahun sebelumnya dan 1.1147 juta tan pada Oktober, berikutan pengecualian tarif yang tinggi untuk beberapa kargo dari AS telah dikeluarkan oleh Beijing.
 Matawang US dolar telah mencatat peningkatan kira-kira 1.6% pada tahun ini seperti diukur oleh indeks dolar yang dilihat memperoleh manfaat data ekonomi Amerika Syarikat yang lebih baik daripada negara-negara lain yang mengalami kemerosotan.
Namun begitu, sejak ketegangan perdagangan antara dua negara ekonomi gergasi itu mulai reda, dapat dilihat bahawa pelabur beralih ke matawang yang sensitif terhadap isu perdagangan, misalnya dolar Aussie dan New Zealand yang kekal diniagakan tinggi berbanding US dolar pada sesi Asia hari ini.
Matawang dolar Aussie dan New Zealand lebih cenderung untuk memberi reaksi lebih baik apabila terdapat sentimen positif dalam perdagangan global dan ekonomi China.
Mengikuti perkembangan di Eropah, kejatuhan matawang pound berikutan peningkatan kebimbangan terhadap no-deal Brexit kembali mempamerkan peningkatan pada awal sesi Asia.


GBP/USD Bertahan Di Atas Paras $1.3100, Namun Waspada Dengan Isyarat Penurunan Harga

Walaupun Euro didagangkan lemah di awal minggu, namun mata wang Pound berjaya bertahan daripada terus susut lebih rendah.
Jika diperhatikan pergerakan harga pada carta pasangan mata wang GBP/USD, harga kekal mendatar di atas paras sokongan 1.31000 walaupun terdapat tekanan oleh pengukuhan US dolar.
US dolar sebagai mata wang safe-haven mendapat kelebihan dalam pasaran yang kembali berisiko susulan ketegangan yang tercetus pada konflik perang Rusia-Ukraine.
Negara-negara barat sedang merancang untuk mengenakan sekatan baru ke atas Rusia selepas dilaporkan berlaku pembunuhan beramai-ramai orang awam.
Justeru, US dolar dijangka akan paparkan prestasi cemerlang menuju ke penghujung minggu ini.
Walaupun begitu, US dolar gagal memberi tekanan terhadap Pound apabila harga masih bertahan daripada jatuh lebih rendah di bawah support 1.3100.
Namun, tidak pasti sama ada harga mampu bertahan lebih lama ekoran terdapat petunjuk untuk harga bergerak menurun.

Kenaikan harga masih terhalang oleh paras halangan Moving Average 50 (MA50) pada rangka masa 1 jam pergerakan di carta GBP/USD, memberi isyarat untuk harga kekal berada dalam trend bearish.
Sekiranya penurunan harga melepasi paras support 1.31000, pergerakan trend bearish harga akan lebih jelas dan mendorong harga menuju sehingga ke zon support seterusnya pada 1.3000.
Sebaliknya jika harga berjaya melonjak melepasi halangan MA50, kenaikan harga bakal menguji kembali zon rintangan pada 1.31700-1.32000.
Melepasi zon tersebut akan menunjukkan pergerakan bagi trend bullish dengan sasaran kepada zon rintangan pada ketinggian 1.33000 yang menjadi tumpuan sebelum ini.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Adalah Sebab GBPUSD Menjunam Lebih 100 Pips Sejak Siang Tadi

Kelihatan Pound jatuh terus lebih rendah ke paras 1.28 berbanding US Dollar pada permulaan minggu ini.
Ini adalah disebabkan oleh berita tentang penetapan Bulan Mac 2017 sebagai tarikh akhir untuk memulakan proses rasmi pemisahan British daripada Kesatuan Eropah.
Perdana Menteri British Theresa May berkata kepada penyokong beliau dikalangan Parti Konservatif bahawa beliau sangat tekad untuk memulakan proses pemisahan British daripada Kesatuan Eropah dan beliau akan berusaha untuk mendapatkan “the right deal” iaitu kelebihan memihak kepada British dalam perjanjian ini.
 Ucapan ini sekaligus juga inginkan supaya pihak penyokong parti beliau menghentikan desas desus kononnya beliau nak menunda “Brexit”.
Walaupun terdapat data Manufacturing PMI bagi GBP yang keluar lebih bagus daripada ramalan, tetapi ia tetap gagal menolak GBPUSD untuk meningkat lebih daripada paras $1.29 berbanding US Dollar.
Kedudukan Pound sekarang hanya tinggal setengah sen sahaja lagi untuk mencapai paras terendah akibat peristiwa Brexit tempoh hari. Ketika artikel ini ditulis, ia berada pada kadar 1.2850.
Adakah mungkin terdapat “rebound” pada kadar terendah bagi harga GBPUSD ketika brexit tempoh hari? Apa pendapat anda? Jom komen di bawah!


Rundingan Dagang AS-China Positif, Yen Kecundang Untuk Permulaan Dagangan Julai

Permulaan pasaran untuk dagangan Julai positif dengan tumpuan pelabur terarah kepada persidangan kemuncak G-20 pada penghujung minggu lalu. Tumpuan utama adalah terhadap perkembangan rundingan dagang antara Amerika Syarikat (AS) dan China yang sebelum ini semakin tegang dan membimbangkan pasaran.
Matawang dolar Amerika Syarikat diniagakan pulih setelah Amerika Syarikat dan China bersetuju pada Sabtu lalu untuk memulakan semula rundingan dagang Selepas Presiden AS Donald Trump menawarkan konsesi termasuk tiada tarif baru dikenakan.
Selain itu, kebimbangan pelabur juga turut reda apabila Amerika Syarikat telah menarik semula sekatan kerjasama syarikat-syarikat Amerika dengan syarikat teknologi Huawei dari China dalam usaha untuk mengurangkan lagi ketegangan bersama Beijing.
Pasaran saham niaga hadapan Amerika Syarikat juga kembali melonjak lebih 1% selepas keputusan positif daripada pertemuan Presiden Donald Trump dan Presiden Xi Jinping di Osaka Jepun itu.
Dengan berita yang melegakan pelabur ini, sebaliknya yang berlaku terhadap dagangan safe-haven Yen. Yen ketara mencatatkan penurunan berbanding matawang utama yang lain dan meninggalkan jarak perbezaan harga (gap) pada carta harga bagi pembukaan pasaran minggu ini.
Sentimen pasaran yang kembali pulih membuatkan pelabur tertarik untuk beralih ke arah aset yang berisiko dan berpulangan tinggi sebaliknya dagangan Yen akan kembali lemah semula.
Pound Sterling masih lagi didagangkan berisiko dalam pasaran semasa walaupun berjaya mencatatkan kenaikan dari paras terendah 5 bulan yang dicapai berbanding dolar USD dan Euro pada Jumaat lalu.
 Situasi no-deal Brexit terus memberikan kegelisahan terhadap pelabur dan membuatkan pelabur berwaspada terhadap posisi dagangan GBP sementara menunggu pengesahan jawatan pemimpin yang baru di Britain menggantikan Theresa May yang telah meletakkan jawatannya.
Tumpuan pelabur untuk dagangan GBP hari ini terarah kepada data PMI perkilangan UK yang akan dikeluarkan pada jam 4.30 petang ini.
Perkembangan pada pasaran komoditi pula, harga minyak mentah meningkat setelah laporan OPEC dan sekutunya bakal melanjutkan pengurangan bekalan minyak sekurang-kurangnya sehingga penghujung 2019 di mana Iraq turut melibatkan diri bersama Arab Saudi dan Rusia dalam menyokong dasar tindakan tersebut.
Laporan tersebut memberi kelebihan terhadap dagangan dolar Kanada (CAD) untuk mengukuh di mana minyak mentah merupakan ekport terbesar di Kanada.
Dan pada minggu ini juga, pada penghujung minggu pasaran akan memberi fokus terhadap laporan data pekerjaan Kanada dan juga Amerika Syarikat.
Pasaran menjangkakan laporan pekerjaan NFP AS akan memberikan angka bacaan yang meningkat terutamanya pada kadar pertambahan pekerjaan dan juga purata pendapatan per jam di Amerika Syarikat. Kadar pengangguran dijangka akan kekal seperti bacaan bulan sebelumnya.
Pantau juga data-data penting yang menghiasi pasaran sepanjang minggu ini untuk membantu ada merancang strategi dagangan yang lebih tersusun.


7 Tips Terbaik Pengurusan Risiko dalam Trading

Trading bukan sahaja anda perlu fahami fundamental dan teknikal analisis semata-mata. Antara perkara lain yang perlu dikuasai adalah pengurusan risiko yang mantap. Artikel ini akan berkongsikan beberapa tips untuk pengurusan risiko dalam trading buat anda.
#1 Kira peratusan risiko setiap posisi sebelum masuk pasaran
Sebelum sebarang entry, trader wajib mengetahui berapa peratusan risiko yang diambil untuk setiap posisi trade bertujuan mengawal risiko untuk modal akaun trading.
Ini sangat penting untuk pengawalan risiko dalam trading anda di samping membentuk sistem dagangan yang lebih teratur.
#2 Elakkan trade terlalu agresif
Situasi bagi trader yang baru kebiasaannya akan membuka posisi dengan banyak dalam satu masa. Hal ini sebaliknya menambahkan lagi risiko terhadap trading anda.
Jika beberapa siri kerugian sahaja boleh meleburkan akaun trading anda, bermakna risiko adalah terlalu tinggi dan perlu dikaji semula.
#3 Jadi lebih realistik
Kesilapan seseorang trader adalah menganggap jika trade dengan lebih agresif akan memberi pulangan lebih cepat dan berganda.
Sebaliknya akan memberi lebih banyak tekanan buat anda. Namun bakal memberikan satu pengalaman berharga untuk pengajaran anda buat masa hadapan.
#4 Berani akui kesilapan
 Jika harga bergerak berlawanan dengan entry posisi anda berkemungkinan atas faktor sentimen atau fundamental dan sebagainya, anda seharusnya berani untuk tutup kerugian anda.
Jangan ego jika jelas terdapat faktor yang menunjukkan analisis anda sudah tersilap. Keluar awal dari pasaran sebelum anda menanggung kerugian yang lebih banyak.
#5 Tahu di mana perlu keluar dari pasaran
Setiap posisi dagangan perlu ditetapkan lebih awal di mana perlu keluar sama ada dalam kerugian atau untung. Tetapkan paras stop loss yang sesuai untuk menutup kerugian pada posisi jika harga bergerak melawan arah.
#6 Jangan ada niat untuk balas dendam terhadap pasaran
Kebiasaannya trader akan beremosi apabila mengalami kerugian berterusan dan bertindak untuk membalas dendam bertujuan mendapatkan semula keuntungan bagi menutup kerugian sebelumnya.
Sebaliknya akan membuatkan trader hilang kawalan dalam trading dan sukar untuk trade dengan cara yang betul.
#7 Bersedia untuk sebarang situasi terburuk
Perlu diingatkan forex trading adalah berisiko dan setiap trader perlu betul-betul bersedia dari segi ilmu pengetahuan, emosi dan psikologi yang mantap untuk berdepan bermacam-macam situasi yang tidak terjangka sepanjang perjalanan trading.
Team Intraday berharap semoga semua trader akan berjaya dalam dunia trading ini dan sentiasa belajar untuk terus maju bergerak ke hadapan.
Bagi yang baru hendak bermula dengan trading, anda boleh mendapatkan buku panduan lengkap mula trade forex dari Intraday.my. (KLIK SINI)


Data Pekerjaan Melonjakkan Aussie, Tumpuan Terarah Pula Pada Data Ekonomi Zon Eropah

Matawang dolar Amerika didagangkan lemah berbanding Euro pada Rabu berikutan masih dibayangi faktor pertumbuhan ekonomi di China yang lebih baik daripada jangkaan sekaligus memulihkan sentimen pasaran semasa.
Selain itu juga, data pengeluaran perindustrian di Amerika Syarikat yang lemah pada Selasa turut memberi kesan terhadap dagangan USD untuk terus mengukuh.
Sementara Euro pula didagangkan meningkat pada Khamis selepas faktor pengukuhan pada data China menguatkan lagi unjuran pertumbuhan ekonomi global dengan pelabur akan menunggu isyarat daripada data ekonomi pada zon Eropah pada sesi pasaran Eropah hari ini.
Data PMI perkilangan dan perkhidmatan akan menjadi tumpuan pelabur khususnya di Jerman dan Perancis untuk menentukan hala tuju dagangan Euro selepas ini.
 Pound Sterling pula didagangkan berisiko pada Rabu selepas data ekonomi yang dikeluarkan mencatatkan bacaan yang lemah. Data indeks harga pengguna di UK kekal di paras rendah iaitu pada 1.9% meleset daripada jangkaan kenaikan kepada 2.0% oleh pasaran.
Data jualan runcit di UK pada sesi Eropah hari ini akan turut memberi kesan terhadap dagangan GBP dan dengan jangkaan penurunan pada bacaan data akan menambahkan lagi tekanan buat Sterling.
Pada sesi pasaran New York semalam, data ekonomi Kanada pula menghiasi pasaran kewangan. Antara yang menjadi tumpuan adalan kadar inflasi di Kanada untuk bacaan pada bulan Mac yang masih kekal rendah di paras 0.7% seperti bacaan sebelumnnya.
Tumpuan untuk Loonie pada hari ini pula akan terarah pada data jualan runcit pada 8.30 malam ini dengan jangkaan bacaan yang meningkat oleh pasaran.
Matawang komoditi dolar Australia pula yang didagangkan lemah semalam kembali melonjak pada sesi dagangan Asia hari ini susulan laporan data pekerjaan dikeluarkan. Kadar pertambahan pekerjaan di Australia untuk Mac meningkat 25,700 jauh lebih tinggi daripada jangkaan kenaikan 15,200 pekerjaan berbanding pada data sebelum ini iaitu pada 10,700 pekerjaan pada Februari.


NZD Melonjak, Keputusan Bank Pusat New Zealand Mengejutkan Pasaran!

Reserve Bank of New Zealand (RBNZ) telah mengejutkan pasaran dengan menetapkan kadar faedahnya tidak berubah pada paras terendah 1.00% melalui mesyuarat polisi monetarinya pada pagi ini kerana sebelum ini, ramai yang menjangkakan RBNZ akan menurunkan kadar faedahnya selepas merujuk kepada data-data ekonomi yang lemah.
Sejurus selepas keputusan diumumkan, NZD/USD melonjak di sekitar 80 pips untuk kembali mendapatkan pegangan 0.64 manakala nilai matawang kiwi juga tinggi berbanding kumpulan matawang utama lain.
Berdasarkan kenyataan oleh RBNZ, pasaran buruh kekal berada di sekitar tahap maksimum kemampanannya manakala inflasi pula masih di bawah sasaran 2% tetapi masih dalam lingkungan sasaran bank pusat. RBNZ akan terus memantau perkembangan dan tetap bersedia untuk bertindak jika diperlukan.
Selain itu, kadar pertukaran dolar New Zealand yang rendah pada tahun ini juga telah menyediakan tambahan kepada persekitaran ekonomi global yang lemah. Kadar faedah perlu kekal pada tahap yang rendah untuk tempoh yang lama untuk memastikan inflasi mencapai sasaran dan pekerjaan yang mapan.
 Di samping itu, dagangan dolar Amerika pada sesi Asia mempamerkan penyusutan berikutan terkesan oleh kegagalan Presiden AS Donal Trump untuk memberikan maklumat baru dalam usaha perjanjian perdagangannya dengan China.
Dolar USD menyusut berbanding matawang safe-haven yen dan swiss franc sementara pasaran kini menunggu keterangan kongres oleh Pengerusi Rizab Persekutuan AS (Fed) Jerome Powell mengenai ekonomi di depan Jawatankuasa Bersama Ekonomi pada hari ini.
Indeks dolar yang mengukur dolar greenback berbanding enam matawang utama lain pula susut 0.04% kepada 98.31.
Sementara itu di Eropah, dagangan pound dilihat mendatar berbanding USD di tengah-tengah perkembangan pilihan raya terkini menunjukkan bahawa Parti Buruh terus memendekkan jaraknya dengan Parti Konservatif yang mendahului sokongan untuk memenangi pilihan raya.


Jumlah Tuntutan Insurans Pengangguran US Berkurang Lebih Dari Jangkaan

Jabatan Buruh US melaporkan pengurangan jumlah tuntutan faedah/insurans pengagguran (Jobless claims) sebanyak 19,000 tuntutan kepada 238,000 bagi minggu berakhir pada 28 April berbanding minggu sebelum itu yang mencatatkan jumlah 257,000 tuntutan.
Data yang dikeluarkan ini lebih rendah dari jangkaan penganalisis sebanyak 246,000 jumlah tuntutan pengangguran.
Jobless claims bermaksud jumlah penduduk yang pertama kali membuat permohonan insurans pengangguran. Ia juga dipanggil sebagai Unemployment claims.
Tuntutan atau permohonan faedah pengangguran berada di bawah 300,000 untuk 113 minggu berturut-turut yang paling lama sejak tahun 1970.
 Jumlah penduduk yang masih menerima faedah pengangguran ini berkurang kepada 1.964 juta pada minggu berakhir 22 April.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Harus diingat data-data pekerjaan bagi negara seperti US adalah sangat penting bagi menentukan ekonomi US sedang berada dalam keadaan baik ataupun sebaliknya
Sepertimana pasaran memberi perhatian kepada data NFP (non-farm payroll) setiap bulan, data ini juga tidak kurang pentingnya kerana ia juga menggambarkan keadaan pasaran buruh semasa di US.


Pilihan Raya UK : Kerajaan Tangguh Pelantikan Gabenor Baru BoE

Kerajaan Britain dilaporkan tidak akan mengumumkan pelantikan gabenor Bank of England (BoE) baru yang akan menggantikan Mark Carney sebelum pilihan raya umum pada 12 Disember ini diadakan.
Dengan berbaki beberapa hari lagi sebelum parlimen dibubarkan, Menteri Kewangan UK Sajid Javid telah menangguhkan rancangan untuk mengumumkan pilihan beliau untuk mengisi tempat di BOE.
Kerajaan merasakan ia bukan masa yang sesuai untuk menamakan pengganti salah satu jawatan ekonomi paling penting di UK sebelum keputusan pilihan raya diumumkan kerana perubahan kerajaan pada Disember ini akan menyaksikan perubahan dalam kementerian kewangan iaitu orang yang bertanggungjawab dalam mengesyorkan pemilihan gabenor.
Setakat ini, tiada rancangan untuk meminta Mark Carney kekal sebagai gabenor kerana beliau sudah dua kali melanjutkan tempohnya sebelum ini. Carney dijadualkan meninggalkan jawatannya pada 31 Januari 2020 yang juga merupakan tarikh akhir untuk Britain keluar daripada Kesatuan Eropah (EU).
 Menurut laporan daripada BBC, difahamkan bahawa Minouche Shafik yang pernah berkhidmat sebagai timbalan gabenor bank merupakan calon utama yang berpotensi untuk menggantikan Carney.
Persoalan yang paling penting adalah sama ada gabenor baru yang berpotensi mengambil alih jawatan itu dilihat sebagai seorang yang bernada ‘hawkish’ atau ‘dovish’.
Hawkish, seseorang yang akan meningkatkan kadar faedah yang mendorong kepada inflasi dengan meningkatkan kos pinjaman untuk menggalakkan pinjaman dan perbelanjaan.
Sementara itu, dovish pula seseorang yang lebih suka menunggu dan melihat sama ada pinjaman yang rendah akan membawa kepada hutang sebelum meningkatkan kadar di mana pengguna dan pembeli rumah boleh membuat pinjaman.


Ini Terjadi Pada Euro & USD Menjelang Perhimpunan Jackson Hole

Matawang Euro telah mengalami penyusutan sedikit semasa sesi perdagangan Amerika pada hari Rabu dengan menguji paras terendah semalam. Jika Euro tidak dapat mengekalkan paras sokongan ia dapat membawa indikasi yang negatif dan berkemungkinan akan susut ke paras dagangan 1.17.
Data tinjauan Jerman menunjukkan data perniagaan merosot ke 99.4 daripada bacaan 100.7 untuk bulan Ogos. Disamping itu, VP De Guindos dari ECB menyatakan bahawa bank pusat berkemungkinan akan menyemak semula unjuran makroekonomi dan menekankan bahawa KDNK suku ketiga akan berkembang.
Disisi yang berbeza matawang US dolar kembali pulih dari penyusutan. Walaubagaimanapun paras dagangan masih berada di paras rendah 1 minggu berikutan pasaran mula yakin bahawa peningkatan penularan Covid-19 akan memberi kesan terhadap pemulihan global.
 Indeks US dolar yang mengukur matawang greenback berbanding matawang utama didagangkan kukuh 0.12% pada paras dagangan 93.00.
US dolar sebelum ini cuba untuk bertahan seiring sikap optimis pemain pasaran terhadap kemampuan Amerika Syarikat dalam mengatasi lonjakan kes Covid-19 baru-baru ini setelah Pentadbiran Makanan dan Ubat-ubatan AS (FDA) yang memberi kelulusan penuh pada vaksin Covid-19 Pfizer-BioNTech sebagai langkah yang dapat mempercepatkan inokulasi di A.S.
Dalam pada itu, Dewan Perwakilan AS hari ini telah meluluskan rang undang-undang perbelanjaan $3.5 trilion yang disokong oleh Demokrat. Tumpuan pasaran kini beralih kepada Senat dan pernyataan dari Jerome Powell mengenai pelan untuk ‘tapering’.


Lihat Chart Minyak Mentah Menguat & Menjunam Disebabkan Sentimen Ini

Data stok minyak mentah yang mengejutkan dari AS (Amerika Syarikat) dilaporkan semalam oleh Institut Petroleum Amerika (API) dengan peningkatan sebanyak 11.6 juta tong pada minggu berakhir 3 Mac. Minggu sebelum itu, data ini juga merekodkan peningkatan stok sebanyak 2.5 juta di mana data kali ini jauh lebih banyak dari jangkaan pasaran 1.9 juta tong.
Selepas minyak mentah WTI (westtexas intermediate) mencapai paras terendah di $53.00 pada Selasa, minyak ini menguat dalam sesi dagangan AS sehingga hampir mencapai $53.80 berikutan komen yang meyakinkan dari Menteri Minyak Arab Saudi, Khalis Al-Falih.
Tetapi terdapat kejatuhan selepas komen Al-Falih dan harga komoditi ini kembali kepada $53.00 dalam sesi petang dagangan di AS.
 Al-Falih juga memberi amaran bahawa peningkatan harga global adalah disebabkan Arab Saudi memotong pengeluaran di bawah 10 juta tong dan mereka tidak akan membiarkan pengeluar lain mengambil kesempatan daripada pemotongan ini.
Terdapat juga kebimbangan kepada peningkatan bekalan dari AS yang telah memberikan kesan negatif kepada pasaran komoditi hitam ini.
Sebelum data API dikeluarkan harga WTI berada di sekitar $53.10 dan selepas data tersebut dikeluarkan, harga WTI menjunam ke sekitar $52.85 dan berterusan sehingga $52.75.
Malam ini satu lagi data inventori minyak mentah oleh AS akan dikeluarkan dan dijangka akan sejajar dengan data yang dikeluarkan oleh API. Data EIA juga telah meningkat lapan minggu berturut-turut dan kenaikan besar akan memberi kebimbangan kepada pasaran minyak mentah global.


Ini Sebab EUR/JPY Melonjak Lebih 200 Pips Semalam

Pergerakan harga pada carta pasangan mata wang EUR/JPY turut mempamerkan kenaikan ketara pada dagangan awal minggu dengan reaksi pasaran terhadap laporan awal perkembangan positif penghasilan vaksin Covid-19.
Vaksin yang dihasilkan bersama oleh Pfizer dan BioNTech mendakwa bahawa tahap keberkesanan mencapai 90%, sekaligus meningkatan keyakinan pelabur semula terhadap pemulihan ekonomi global.
Disebabkan itu, pelabur mula melepaskan pegangan terhadap aset safe-haven dan beralih pada dagangan berisiko yang memberikan pulangan lebih tinggi.
Yen Jepun nyata ketara terkesan sebagai mata wang safe-haven dengan penyusutan dipamerkan berbanding mata wang utama yang lain semalam.
Seperti yang dilihat pada carta EUR/JPY, harga telah melonjak sehingga 220 pips mencapai paras ketinggian pada 125.00 selepas harga melepasi rintangan paras 123.100.
Namun, harga kembali turun semula selepas menguji paras ketinggian tersebut yang juga merupakan zon resistance sebelum ini yang diuji pada dagangan Oktober lalu.
Penurunan lemah harga pada sesi Asia pagi ini dilihat kembali menguji paras 124.300 pada kenaikan yang ditunjukkan sehingga dagangan yang bersambung ke sesi Eropah di mana turut menjadi lokasi tumpuan harga.
 Sentimen pasaran yang mempengaruhi dagangan Yen akan menjadi faktor pemacu pergerakan harga selanjutnya pada carta EUR/JPY ini.
Jika harga berjaya membuat kenaikan, zon resistance 125.000-125.400 akan diuji sebelum harga berkemungkinan meneruskan kenaikan ke paras lebih tinggi.
Namun jika harga membuat penurunan lebih rendah, paras tumpuan 123.100 yang menjadi rintangan sebelum ini akan kembali diuji.
Penurunan harga di bawah paras sokongan Moving Average 50 (MA50) pada pergerakan 1 jam harga juga akan memberi isyarat awal perubahan trend bearish.
Lihat gambar carta pasangan mata wang EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal AUD/USD – Timeframe H1 – 31/1/2019

Matawang komoditi dolar AUD merebut peluang untuk mengukuh di tengah-tengah kebimbangan pelabur terhadap keputusan FOMC yang menjadi perhatian utama pasaran semalam. Pengukuhan Aussie disokong oleh data inflasi yang mencatatkan bacaan meningkat semalam dan laporan terbaru memberi isyarat yang positif untuk bank pusat Australia untuk menaikkan kadar faedah pada masa akan datang. Harga melonjak pada chart pasangan matawang AUD/USD sehingga sekitar 120 pips kenaikan mengatasi dua kali ganda jarak penurunan pada ketiga-tiga resistance indicator Moshed Magic Line. Lonjakan tersebut merekodkan paras ketinggian terbaru untuk AUD/USD setakat dagangan tahun ini.
Pada sesi pasaran Asia hari ini, harga yang didagangkan lebih tinggi dari paras Magic Pivot 0.7223 masih berlegar di paras ketinggian harga yang dicapai semalam di sekitar paras 0.72700 pada penghujung sesi dagangan Asia. Harga yang berjaya meneruskan kenaikan mengatasi paras ketinggian tersebut akan menuju ke paras resistance 0.7297 (MagicR1) sebelum kenaikan lebih tinggi harga seterusnya dijangka akan ke paras 0.7347 (MagicR2). Jika momentum lonjakan harga semalam berjaya dikekalkan, harga boleh mencapai sehingga ke paras lebih tinggi sekitar 0.7421 (MagicR3) di mana terakhir kali dicapai adalah sejak dagangan Ogos tahun lalu.
 Namun jika Aussie gagal mengekalkan pengukuhan sebaliknya harga kembali menunjukkan penurunan, harga bakal didagangkan lebih rendah semula dari paras Magic Pivot 0.7223 sebelum harga turun ke paras support terdekat sekitar 0.7173 (MagicS1). Jangkaan penurunan harga seterusnya akan ke paras lebih rendah lagi berkemungkinan ke sekitar 0.7098 (MagicS2) sebelum harga turun menguji pula paras tumpuan pada chart AUD/USD iaitu pada 0.7048 (MagicS3) yang berpotensi membentuk zon RBS (resistance become support) yang baru.
Terus pantau sentimen pasaran semasa yang masih menyokong pengukuhan dolar AUD buat masa ini sebelum pasaran menantikan laporan data pekerjaan NFP malam esok. Terus menggunakan indicator Moshed Magic Line dalam analisis teknikal harian anda untuk menentukan paras yang sesuai sebelum meletakkan posisi dagangan pada chart AUD/USD anda.

Paras support: 0.7173, 0.7098, 0.7048.
Paras resistance: 0.7297, 0.7347, 0.7421.


Gara-gara UAE, Mesyuarat OPEC+ Batal!

Harga minyak melonjak lebih tinggi pada Selasa, selepas mesyuarat OPEC+ yang ditangguh berulang kali telah dibatalkan tanpa mencapai kesepakatan mengenai pengeluaran minyak akan datang.
OPEC+ menghentikan perbincangan mengenai pengeluaran minyak dan tidak menetapkan tarikh baru untuk meneruskannya, setelah berlaku perselisihan dengan Emiriah Arab Bersatu (UAE).
UAE pada mulanya bersetuju untuk kenaikan pengeluaran sebanyak 400,000 tong sehari dari bulan Ogos hingga Disember, tetapi menolak untuk melanjutkan pengurangan sehingga tahun 2022.
 Hal ini telah menyebabkan perbincangan antara negara anggota terpaksa ditangguhkan berulang kali, dan kemuncaknya, pertemuan tersebut dibatalkan selepas permintaan UAE untuk meningkatkan jumlah output asas mereka ditolak.
Keputusan mengenai dasar pengeluaran OPEC+, memerlukan persetujuan sebulat suara daripada negara anggota.
Ini menyebabkan, tahap pengurangan dalam pengeluaran pada bulan Ogos kekal pada tahap semasa, dan ini menyebabkan harga minyak melonjak lebih tinggi ke paras tertinggi sejak Oktober 2018.
Niaga hadapan minyak mentah WTI Amerika Syarikat meningkat lebih 2% pada $76.70 setong, manakala minyak mentah Brent menokok pada $77.50 setong.


Pound Pamer Prestasi Terburuk, GBP/USD Menjunam 150 Pips!

Pound Sterling menjadi matawang utama yang didagangkan dengan prestasi terburuk pada Rabu semalam dengan penyusutan ketara dipamerkan pada sesi pasaran New York.
Hal ini adalah didorong oleh kegoyahan rundingan Brexit yang terus meningkatkan kebimbangan para pelabur. Britain kekal bertegas untuk tidak melanjutkan tempoh peralihan Brexit sehingga penghujung tahun 2020.
Kesatuan Eropah (EU) memberikan tempoh sehingga Jun untuk UK membuat keputusan untuk lanjutan tempoh peralihan Brexit. Rundingan akan bersambung pada minggu hadapan.
Di samping itu juga, penyusutan Pound turut dipengaruhi oleh unjuran kadar faedah di paras negatif oleh Bank of England (BOE) selepas ekonomi terjejas terus akibat wabak pandemik.
Pada carta harga bagi pasangan GBP/USD, harga yang membuat kenaikan pada sesi Eropah sekitar 70 pips gagal dikekalkan sebelum harga menjunam 150 pips pada sesi New York.
Penurunan harga turut didorong oleh pengukuhan US dolar susulan sentimen berisiko yang dipengaruhi oleh ketegangan berlarutan di antara Amerika Syarikat dan China.
Penurunan harga semalam hampir mencecah paras 1.2200 sebelum kenaikan pada penghujung sesi New York dan menutup dagangan di paras lebih tinggi sekitar 1.22600.
 Bersambung pada sesi Asia pagi ini, harga masih bergerak di sekitar paras tersebut yang juga merupakan zon SBR (support become resistance) sebelum ini.
Pergerakan harga di bawah paras halangan Moving Average 50 (MA50) pada rangka masa 1 jam dan dengan momentum penurunan semalam berkemungkinan akan mendorong penurunan lebih rendah pada hari ini.
Jika penurunan diteruskan, harga bakal menuju zon support mingguan sekitar 1.21600 sebelum penurunan lebih rendah akan menguji zon support utama pada 1.20800.
Namun jika kenaikan harga berjaya diteruskan, harga yang melepasi halangan MA50 akan kembali menguji paras ketinggian minggu ini sekitar 1.23600.
Kenaikan lebih tinggi akan menguji pula paras tumpuan harga sekitar 1.24000 yang menjadi zon SBR pada dagangan sebelum ini.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Apa Jangkaan Pergerakan EUR/USD Menjelang Mesyuarat ECB?

Positif buat dagangan US dolar pada minggu ini apabila mencatatkan peningkatan ke paras tertinggi 3 bulan pada Selasa berikutan pelabur mengambil langkah berwaspada terhadap kadar penularan pantas Covid-19 yang dilihat akan menjejaskan pertumbuhan global.
Dengan pengukuhan US dolar sebagai safe-haven, mata wang komoditi serta mata wang Eropah kembali menerima tekanan semula.
Euro yang digelar sebagai anti-USD walau bagaimanapun berjaya menyerap tekanan untuk tidak susut terlalu ketara berbanding US dolar.
Pelabur juga berhati-hati menunggu keputusan mesyuarat dasar monetari oleh European Central Bank (ECB) pada Khamis yang bakal memberi impak terhadap pergerakan Euro pada pasaran penghujung minggu.

Pada carta pasangan mata wang EUR/USD, harga dilihat membuat cubaan untuk meningkat pada Isnin, namun situasi tersebut tidak bertahan lama selepas harga kembali bergerak perlahan semula di bawah paras 1.18000 pada dagangan Selasa semalam.
Kembali memberi isyarat untuk trend penurunan selepas harga bergerak di bawah paras halangan Moving Average 50 (MA50) pada rangka masa 1 jam, penurunan pada sesi New York semalam mencecah paras terendah mingguan terbaru sekitar 1.17540.
 Bersambung pada sesi Asia pagi ini (Rabu), harga bergerak mendatar di paras penutupan harga di sesi sebelumnya sekitar 1.17800 dengan jangkaan penurunan harga lebih rendah akan terjadi hari ini.
Penganalisis telah menjangkakan zon support pada 1.17200-1.17000 bakal dicecah harga dalam tempoh terdekat bagi penurunan yang diteruskan.
Zon tersebut kali terakhir diuji pada Mac lalu sebelum harga kembali disokong untuk melonjak semula pada April sehingga Mei.
Namun sekiranya harga memberi petanda untuk perubahan trend, kenaikan harga di atas paras 1.18000 semula akan mula mendorong jangkaan untuk harga menuju zon rintangan 1.19000.
Kenaikan lebih tinggi seterusnya akan ke paras tumpuan pada 1.20000 yang telah diuji pada awal Julai lalu.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pergerakan Pasaran Tukaran Matawang Forex Menjelang Europe Open

Matawang-matawang Asia meneruskan pengukuhan pada Khamis berbanding US dolar, selepas Pengerusi Federal Reserve Janet Yellen memberikan komen yang kurang meyakinkan terhadap polisi monetari dan juga kebimbangan Fed terhadap perkembangan politik US di samping ketidaktentuan polisi fiskal.
Yen turut meneruskan kekuatan berbanding US dolar setakat pukul 2.39 pm dengan Usd/Jpy susut 0.16% kepada 112.97 dan jika dilihat dalam time-frame yang lebih besar Yen seperti membuat pemulihan daripada kejatuhan ke paras terendah beberapa bulan lalu.
Greenback juga merosot berbanding Won Korea sehingga 0.76% setakat pukul 2.43 pm. Manakala Baht Thailand juga mengukuh 0.05% berbanding dolar, manakala Ringgit Malaysia atau Myr/Usd menokok 0.21%.
 Dalam testimoni pada Rabu, Yellen keseluruhannya boleh dikatakan berpendirian dovish yang menghantar US dolar dan hasil-bon ke paras terendah seterusnya menyokong pasaran saham Asia. Yellen mengatakan akan menjalankan pengurangan penyata imbangan The Fed tahun ini dan juga meneruskan perancangan kenaikan kadar faedah tetapi dengan jangka masa yang tidak jelas.
Beliau menegaskan ketidaktentuan utama dalam ekonomi ketika ini adalah inflasi di mana inflasi semakin lemah sejak beberapa bulan ini.
Indeks US dolar yang mengukur kekuatan matawang greenback berbanding enam matawang lain berada di sekitar 95.30, susut 0.26% setakat pukul 2.53 pm.
Dalam perkembangan sama, Euro dan Pound masing-masing menokok 0.30% dan 0.27% berbanding US dolar.


Pacak 100 Pips, EUR/USD Tersentak Kena ‘Penampar’ NFP!

Laporan data pekerjaan NFP Amerika Syarikat (AS) yang diterbitkan pada sesi New York Jumaat lalu telah menggemparkan pasaran menyaksikan mata wang US dolar ketara menyusut dengan drastik.
Meneliti laporan, pertambahan pekerjaan pada Jun adalah terendah lebih 2 tahun, iaitu sebanyak 209,000 berbanding 306,000 pada bulan sebelumnya yang dikemaskini menurun.
Meleset berbanding petunjuk awal oleh data ADP, pelabur yang menilai laporan NFP merosot untuk bulan lalu telah menyebabkan US dolar terus melemah mengandaikan langkah pengetatan dasar monetari oleh Federal Reserve (Fed) kembali sukar.
Namun, penganalisis pasaran masih berpandangan Fed akan meneruskan kenaikan kadar faedahnya. Data inflasi AS akan menjadi petunjuk seterusnya minggu ini.

Memerhati pergerakan harga pada carta pasangan mata wang EUR/USD, harga telah melonjak ketara memberi isyarat perubahan arah trend pergerakan sebelumnya.
Pada Jumaat, pelabur telah bersedia ketika harga sudah mula bergerak di atas paras sokongan Moving Average 50 (MA50) pada rangka masa 1 jam di carta tersebut.
Setelah menguji seketika paras sokongan itu di sekitar 1.08700, harga kemudiannya melonjak tinggi susulan reaksi laporan NFP yang diterbitkan.
Dengan kenaikan harian sekitar 100 pips, harga telah berjaya capai ketinggian pada 1.09700 sebelum perlahan menutup dagangan sesi terakhir tersebut di sekitarnya.
 Menyambung pembukaan pasaran awal minggu ini, harga masih perlahan di ketinggian dicapai itu sementara pelabur masih menilai kesan pergerakan minggu lalu.
Sekiranya momentum lonjakan masih dikekalkan, harga bakal meneruskan kenaikan untuk ke paras tumpuan 1.10000.
Paras tersebut yang menjadi rintangan harga sebelum ini akan diuji dan harga akan catatkan ketinggian terbaru 10 minggu sekiranya berjaya melepasinya.
Sasaran untuk kenaikan lebih tinggi adalah menuju zon sekitar 1.107000 sebelum beralih ke 1.12000 pula.
Namun jika harga kembali menjunam minggu ini, penurunan di bawah zon 1.09000 akan menguatkan jangkaan bagi kejatuhan harga lebih rendah.
Paras terendah minggu lalu boleh dicecah kembali sebelum harga menyambung penurunan ke zon tumpuan 1.08000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Terjadi Pada Pasaran Matawang Selepas Keadaan Kembali Stabil!

Pasaran kembali stabil selepas kekacauan yang berlaku pada Khamis, menyaksikan US dolar mengurangkan keuntungannya dengan turut disusuli oleh dagangan safe-haven lain ketika sesi Asia.
Ini susulan tindak balas daripada negara-negara Barat terhadap serangan Rusia ke atas Ukraine yang tidak setegas seperti yang dijangkakan.
Presiden Amerika Syarikat Joe Biden mengumumkan beberapa siri sekatan ke atas institusi dan rakyat Rusia, tetapi tidak melibatkan minyak dan gas atau sistem pembayaran antara bank global SWIFT.
Ini membuatkan pelabur yang sebelum ini bimbang tentang inflasi dalam sektor tenaga, lega kerana ia tidak termasuk dalam sekatan yang dikenakan ke atas Rusia.
US dolar sedikit berundur dari paras tertinggi sejak Jun 2020 yang dicapainya pada sesi sebelum ini, namun masih didagangkan lebih tinggi berbanding pesaing utamanya yang lain dengan indeks dolar kukuh pada paras harga 97.00.
 Data Keluaran Dalam Negara Kasar (KDNK) AS yang dikeluarkan pada sesi New York menunjukkan ekonomi terus berkembang pada suku keempat dengan menepati ramalan untuk pertumbuhan 7.0%.
Sementara mata wang safe-haven yen dan swiss franc juga menyusut dari tahap tertinggi tiga minggu, menandakan sentimen terhadap aset berisiko perlahan-lahan meningkat.
Walaupun sedikit meningkat, tetapi euro kekal didagangkan di tahap terlemah sejak Jun 2020 berikutan kenyataan penggubal dasar Bank Pusat Eropah (ECB) bahawa mereka mungkin menangguhkan penamatan pelonggaran kuantitatif disebabkan situasi di Ukraine.
Mata wang pound juga terus suram di paras terendah dua bulan berbanding US dolar meskipun berhasil mengurangkan sedikit kerugian yang dicatatkan pada sesi sebelum ini.
Dolar Kanada pula kembali stabil setelah tergelincir dua bulan ketika dagangan minyak mentah dunia terus menguat di puncak tertinggi sejak September 2014.
Meskipun risiko dalam pasaran sedikit mereda, namun pelabur masih lagi berwaspada ekoran ketidaktentuan yang berlegar mengenai krisis Ukraine dan Rusia.


Analisis GOLD – Jatuh Dari Paras $2,000, Emas Kekal Bertahan Di Atas $1,950

Menilai dagangan aset berharga emas, pergerakan harga sepanjang minggu lalu menyaksikan corak yang mendatar dan perlahan ketika pelabur terus memerhati faktor-faktor yang mempengaruhi pasaran semasa terutamanya berkaitan US dolar.
US dolar sedikit kukuh mengakhiri dagangan penutup minggu lalu setelah mengalami penyusutan yang berterusan susulan krisis perbankan yang melanda.
Dengan jangkaan untuk Federal Reserve (Fed) akan memperlahankan pengetatan dasar, laporan data pekerjaan NFP akan diperhatikan pada Jumaat ini sebelum data inflasi Amerika Syarikat (AS) pula diberi tumpuan minggu hadapan.
Meneliti carta XAU/USD yang mengukur nilai emas berbanding US dolar, pergerakan harga selama 2 minggu terbaru terbatas di bawah paras 2000.00 setelah tarikan aset safe-haven emas mula pudar.
Namun, sehingga minggu lalu harga emas dilihat masih bertahan di atas zon 1950.00 yang menjadi sokongan buat harga.
Pelabur sedikit gelisah pada penutup dagangan minggu lalu apabila emas yang gagal membuat kenaikan, kembali turun semula ke zon 1950.00 dan mengujinya pada dagangan awal minggu ini.
 Pergerakan harga di bawah paras Moving Average 50 (MA50) mencetus isyarat berjaga-jaga kepada pelabur untuk kebarangkalian harga emas akan jatuh lebih rendah lagi.
Sekiranya harga emas susut melepasi zon 1950.00 di awal minggu ini, penurunan harga dilihat akan menuju ke paras tumpuan sebelum ini yang berada pada 1900.00 atau lebih rendah.
Namun, jika harga berjaya melantun semula, paras ketinggian dicapai minggu lalu sekitar 1987.00 bakal diuji.
Seterusnya, kenaikan yang diteruskan akan kembali menuju semula rintangan penting pada ketinggian 2000.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kalau GBP/JPY Naik Lagi, Inilah Rekod Tertinggi Sejak Disember 2015!

Pergerakan harga pada carta pasangan mata wang GBP/JPY pada minggu lalu telah mencapai paras tertinggi sejak Disember 2015 susulan Yen kekal lemah selepas keputusan mesyuarat polisi bank pusat Jepun diteliti.
Bank of Japan (BOJ) yang mengekalkan kadar faedah di paras rendah dengan dasar yang kekal longgar telah mendorong penyusutan berterusan ke atas mata wang Yen.
Sementara, Pound yang mengambil peluang untuk mengukuh mula didagangkan berhati-hati pada minggu ini menjelang mesyuarat polisi bank pusat England (BOE).
Data inflasi UK diterbitkan di awal sesi Eropah hari ini (Rabu) menyaksikan indeks harga pengguna (CPI) UK kekal di paras 8.7%, meleset berbanding jangkaan untuk turun ke paras 8.4%.
Ini akan menguatkan lagi jangkaan bagi kenaikan kadar faedah oleh BOE dilaksanakan pada mesyuarat terbaru dan membuatkan Pound mengukuh.
Pada carta GBP/JPY, harga yang telah mencapai ketinggian 182.00 di penghujung minggu lalu mula bergerak mendatar dan perlahan pada pembukaan awal minggu.
Namun pada Selasa semalam, harga mula memaparkan corak penurunan dan bergerak di bawah paras halangan Moving Average 50 (MA50) pada rangka masa 1 jam di carta GBP/JPY tersebut memberi isyarat pertukaran kepada trend bearish.
 Corak kenaikan mula dipaparkan semula hari ini dengan harga dilihat menguji halangan MA50 setelah data CPI UK diterbitkan.
Sekiranya kenaikan berjaya diteruskan, harga bakal mencabar ketinggian dicapai minggu lalu untuk catatkan rekod terbaru lagi.
Sebaliknya, jika kenaikan gagal dipertahankan, harga boleh membuat penurunan menuju semula ke paras 179.00.
Penurunan lebih rendah yang dilanjutkan dilihat boleh mencecah hingga ke sekitar 176.00 dengan pergerakan bearish yang lebih jelas.
Lihat gambar carta harga pasangan GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Peningkatan Mendadak Dari Gold Sememangnya Mengejutkan Ramai Trader!

Emas melonjak ke puncak tertinggi dalam tempoh lima bulan pada sesi Asia sebaik sahaja tentera AS melancarkan serangan peluru berpandu kepada pangkalan udara Syria yang dikawal oleh tentera Presiden Bashar al-Assad.
Emas bagi penghantaran April di comex telah meningkat sebanyak 0.93 peratus kepada $1,265.00 satu troy ounce. Copper menjunam sebanyak 0.04 peratus kepada $2,658 sepound. Serangan tersebut dilancarkan
Semalam, emas terbang lebih tinggi pada Khamis meskipun terdapat jangkaan bahawa kenaikan kadar selanjutnya akan disaksikan pada Jun, sejurus selepas pengumuman data tuntutan pengangguran yang lebih baik dari jangkaan. Tuntutan pengangguran dilaporkan menurun sebanyak 25,000 kepada 234,000 pada minggu berakhir 1 April.
 Selepas minit mesyuarat FOMC Mac diumumkan, Fed Rate Monitor Tools menunjukkan jangkaan peningkatan kadar pada Jun meningkat kepada 58 peratus pada bulan Jun berbanding 50 peratus sebelum ini.
Dalam masa yang sama, pelabur terys meneliti keputusan kemuncak pertemuan di antara AS dan China kerana sebarang keputusan yang negatif akan menjejaskan hubungan kedua-dua negara.
Dialog Jepun-AS Tidak Hanya Terhad Untuk Membincangkan Dasar Kewangan Semata-Mata : Taro Aso


Masih Nantikan Sentimen Vaksin, AUD/USD Berlegar Di Paras Ketinggian Minggu Lalu

Sentimen pasaran disinarkan kembali dengan laporan terbaru berkenaan perkembangan vaksin Coronavirus apabila Moderna pula memaklumkan ujian keberkesanan vaksin mereka mencapai tahap 94%.
Laporan yang meningkatkan keyakinan pelabur semula yang kian pudar telah menyokong kembali mata wang komoditi untuk didagangkan meningkat walaupun pergerakan harga dilihat masih perlahan.
Dolar Australia berjaya manfaatkan situasi semasa untuk meningkatkan nilai dagangannya dengan tumpuan terarah pada minit mesyuarat bank pusat Australia (RBA) pada sesi Asia.
Pada carta pasangan mata wang AUD/USD, harga yang menguji paras rintangan 0.73000 pada sesi Asia semalam sehingga ke sesi Eropah akhirnya berjaya menembusi paras tersebut pada sesi berikutnya susulan laporan terbaru berkenaan vaksin.
Pergerakan harga mendatar pada sesi Asia hari ini dengan reaksi pasaran terhadap minit mesyuarat RBA juga tidak begitu mempengaruhi dagangan Aussie.
 Harga berkemungkinan akan menguji paras 0.73000 sebelum meneruskan kenaikan lebih tinggi dengan sasaran ketinggian seterusnya adalah pada sekitar 0.74000.
Namun jika harga membuat penurunan di bawah paras 0.73000 dan juga paras sokongan Moving Average 50 (MA50) pada rangka masa 1 jam, penurunan dijangkakan sehingga ke zon RBS (resistance become support) sekitar 0.72200.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sesi Asia Menyaksikan Junaman Dari Komoditi Hitam

Harga minyak mentah pada Asia merosot pada sesi Asia sementara menanti data kiraan pelantar yang terbaru.
Minyak mentah di New York Merchantile Exchange merosot 0.49%. Brent mentah juga merosot kepada 0.37% kepada $51.19 setong.
Minggu lepas, penyedia perkhidmatan minyak di Baker Hughes berkata bahawa jumlah penggerudian minyak di Amerika Syarikat meningkat kepada 4 hingga 432 buah minggu lalu.
Semalam, harga minyak jatuh pada Khamis selepas melonjak tinggi dalam sesi sebelumnya.
 Menurut EIA, inventori minyak dicatat pada 467.8 juta tong minggu lepas. Laporan itu dikeluarkan selepas Institut Petroleum Amerika mengumumkan penurunan tidak rasmi sebanyak 3.8 juta.
Dalam masa yang sama, OPEC juga dijangka akan memuktamadkan persetujuan pembekuan bekalan pada mesyuarat 30 November nanti.
Pun begitu, ramai penganalisis pasaran masih ragu-ragu dengan perjanjian itu.
Penumpang Yang Membawa Note 7 Dalam Mana-Mana Penerbangan di AS Akan Dianggap Sebagai Penjenayah!


Harga Carta AUD/USD Susah Nak Naik Sebab Data CPI Australia?

Susulan penyusutan nilai US dolar yang dipaparkan pada pembukaan dagangan awal minggu semalam, dolar Australia sedikit lega daripada terus mengalami kejatuhan selepas tekanan minggu lalu.
Namun, kelegaan hanya sementara apabila mata wang tersebut kembali didagangkan lemah semula pada sesi Asia pagi ini (Selasa).
Pelabur Aussie dilihat mengambil langkah berjaga-jaga menjelang terbitan data indeks harga pengguna (CPI) Australia pada esok (Rabu) untuk menilai tahap inflasi semasa negara itu.
Data ini bakal mempengaruhi keputusan mesyuarat polisi Reserve Bank of Australia (RBA) yang berikutnya selepas mesyuarat di awal April lalu menyaksikan bank pusat mengekalkan kadar faedah tidak berubah di paras 3.60%.
Meneliti pergerakan harga pada carta pasangan mata wang AUD/USD, harga berlegar lemah di bawah paras 0.67000 di awal minggu.
Selepas peningkatan perlahan dipaparkan, harga yang menyentuh paras 0.67000 tersebut kembali melantun turun semula pada sesi Asia pagi ini.
Pergerakan harga yang juga kembali berada di bawah paras halangan Moving Average 50 (MA50) pada rangka masa 1 jam di carta AUD/USD itu turut menambah isyarat untuk corak bearish buat harga.
 Penurunan lebih rendah jika berlaku dijangka akan menuju ke sekitar 0.66500 sebelum menghampiri zon support pada dagangan Mac sekitar 0.65500.
Namun jika pergerakan harga lebih dipacu oleh faktor penyusutan US dolar, harga masih berpotensi untuk mempamerkan lonjakan pada minggu ini.
Untuk jangkaan kenaikan harga pula, melepasi halangan pada 0.67000 akan mendorong harga menguji zon ketinggian dicapai minggu lalu pada 0.67700.
Seterusnya, selepas isyarat bertukar lebih bullish, harga bakal menuju ke paras ketinggian terbaru dengan jangkaan untuk melepasi paras 0.68000.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pergerakan Terkini Pasaran Forex Pada Permulaan Dagangan Minggu Ini

Matawang US dollar bergerak mendatar sepanjang sesi Asia pada hari Isnin menjelang beberapa mesyuarat bank pusat utama pada minggu ini. Antara bank pusat yang akan bemesyuarat adalah Bank of Japan (BoJ), Federal Reserve (FED), dan Bank of England (BoE).
Indeks US dollar yang mengukur kekuatan matawang greenback berbanding enam matawang yang lain hampir tidak berubah dengan hanya naik 0.02% setakat pada pukul 2.37 petang pada Isnin.
Major pair seperti EUR/USD setakat ini hampir tidak berubah dengan hanya naik 0.02% di mana GBP/USD naik sebanyak 0.05%. USD/JPY setakat ini pula naik sebanyak 0.04%, USD/CAD naik 0.03% dengan USD/CHF didagangkan hampir tidak berubah, naik 0.04%. Pair AUD/USD membuat penurunan 0.11%, manakala NZD/USD naik sebanyak 0.10%.
 Matawang paling kuat setakat ini adalah NZD dan matawang paling lemah adalah AUD. Dengan menggabungkan matawang paling kuat dan lemah, pasangan matawang AUD/NZD membuat penurunan sehingga 0.22% setakat ini.
“Pelabur akan lebih minat untuk melihat data GDP bulan Julai yang mana tariff terhadap China bermula,” kata Masafumi Yamamoto, ketua strategi forex di Mizuho Securities Tokyo.
“Dalam masa yang sama, hasil-bon 2 tahun AS membuat kenaikan meningkatkan jangkaan kenaikan kadar faedah oleh pasaran. Ia telah mengurangkan kejatuhan US dollar walaupun pergerakan agak terhad menjelang mesyuarat BoJ,” demikian kata Yamamoto.
“Asas jangkaan kami adalah BoJ akan mengekalkan dasar. Tetapi terdapat spekulasi bahawa bank pusat akan mengubah kawalan kepada hasil-bon disebabkan keuntungan bank yang rendah dan inflasi yang rendah di Jepun,” demikian kata Elias Haddad ketua strategi matawang di Bank Commonwealth Australia.


Analisis GOLD – Tunggu Data CPI, Jangan Ingat Emas Nak Duduk Diam Je!

Pergerakan harga emas pada dagangan Selasa semalam dilihat perlahan namun masih menunjukkan corak kenaikan yang bersambung dari awal minggu.
Pergerakan perlahan sememangnya dijangkakan penganalisis, namun situasi akan bertukar rancak pada sesi New York malam ini dengan terbitan data inflasi (CPI) Amerika Syarikat (AS) yang akan menjadi indikator penting buat Federal Reserve (Fed) menetapkan dasar monetari.
Penyusutan lanjut US dolar bakal mendorong lonjakan pada harga emas akan berlaku selepas emas berjaya memecah rekod harga tertinggi sepanjang masa minggu lalu.
Pada carta XAU/USD yang mengukur nilai emas berbanding US dolar, pelabur telah menyaksikan rekod tertinggi terbaru dicapai sekitar ketinggian 2080.00, sebelum harga menjunam semula ke paras 2000.00.
Bersambung pada dagangan awal minggu ini, harga berlegar-legar pada zon 2030.00 yang sebelum ini turut menjadi zon tumpuan buat harga.
Pergerakan harga yang melepasi halangan Moving Average 50 (MA50) pada rangka masa 1 jam di carta XAU/USD boleh menjadi indikasi awal untuk pergerakan bullish, namun pelabur akan menentukan arah selanjutnya selepas data CPI diterbitkan.
Sekiranya lonjakan berjaya dipamerkan, paras 2050.00 dilihat akan menjadi sasaran awal untuk dicapai sebelum kenaikan lebih tinggi cuba diteruskan.
 Tidak mustahil kesan data CPI boleh mendorong harga emas memecah rekod ketinggian terbaru lagi.
Namun, waspada jika harga menjunam ke bawah memberi petunjuk pergerakan bearish harga untuk bermula semula.
Paras 2000.00 menjadi tumpuan untuk diuji setelah minggu lalu berjaya melantunkan harga naik semula.
Tembus lebih rendah melepasi paras penting ini akan menjangkakan kejatuhan lebih parah buat emas dan pelabur boleh bersedia untuk melihat harga susut hingga ke sekitar 1950.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Minyak Kekal Stabil Pada Paras $60, Pengeluaran Minyak U.S Masih Naik Walaupun Bekalan Jatuh

Harga minyak kekal stabil pada hari Khamis berikutan bekalan minyak mentah U.S jatuh walaupun dengan peningkatan dalam pengeluaran. Namun, pengeluar minyak selain U.S iaitu OPEC meneruskan pengetatan pasaran minyak.
Pasaran hadapan Brent di ICE meningkat sebanyak 0.26% kepada $60.65 setong setakat jam 11.00 pagi. Paras ini menghampiri paras tertinggi 2 tahun lalu iaitu pada $61.41 setong. Harga minyak brent meningkat sebanyak 35% dari paras terendah Jun 2017.
Minyak West Texas Intermediate (WTI) didagangkan sekitar $54.34 setong, meningkat sebanyak 0.07% setakat jam 11.00 pagi. Namun masih menghampiri paras tertinggi sejak Februari lalu, dan meningkat 30% dari paras terendah Jun 2017.
Pedagang berpendapat bahawa kestabilan harga dalam pasaran minyak didukung oleh kejatuhan bekalan minyak mentah U.S.
Berdasarkan laporan Energy Information Administration (EIA) pada hari Rabu, Bekalan minyak mentah U.S jatuh sebanyak 2.4 juta tong bagi minggu yang berakhir 27 Oktober kepada 459.9 juta tong.
 Penganalisis berpendapat kejatuhan bekalan minyak mentah U.S adalah disebabkan badai Harvey yang menimpa negara tersebut.
Walaubagaimanapun pengeluaran minyak mentah U.S masih lagi meningkat iaitu peningkat sebanyak 46,000 tong setiap hari. Jumlah pengeluaran menjadi 9.6 juta tong, peningkatan ini sebanyak 13% sejak pertengahan tahun 2016.
Berdasarkan laporan EIA, 2.1 juta tong minyak mentah U.S dieksport pada minggu lepas.
Menurut pedagang, hal ini disebabkan minyak mentah WTI yang lebih murah berbanding Brent.
Di luar negara U.S, sentimen pasaran didorong oleh usaha OPEC bersama Rusia dan 9 pengeluar utama lain yang telah berjanji menghadkan pengeluaran kepada 1.8 juta tong sehari (bdp) sejak Januari lalu dan bakal tamat pada Mac 2018. Mereka dijangka akan melanjutkan lagi tempoh perjanjian sehingga akhir tahun depan.


Pegawai Perunding Amerika Syarikat Akan Berkunjung ke China Minggu Hadapan

Pasaran masih berwaspada dalam memantau perkembangan rundingan dagang antara Amerika Syarikat (AS) dan China dengan ketegangan yang berlarutan sebelum ini sedikit reda selepas kedua-dua pihak bersetuju untuk memulakan semula rundingan perdagangan.
Penasihat Ekonomi White House, Larry Kudlow meluahkan kesenangan beliau pada Selasa dengan mengatakan satu perkembangan yang baik apabila pegawai perunding Amerika Syarikat bakal berkunjung ke China pada minggu hadapan untuk meneruskan rundingan. Beliau menjangkakan Beijing akan mula meningkatkan pembelian terhadap produk pertanian Amerika Syarikat dalam masa terdekat.
Menerusi perbualan telefon baru-baru ini bersama perunding dari China, Wakil Perdagangan AS Robert Lighthizer dan Setiausaha Perbendaharaan AS Steven Mnuchin menegaskan keperluan Beijing untuk menunaikan janji untuk meningkatkan pembelian produk pertanian Amerika Syarikat.
 Kudlow memberitahu wartawan, sepertinya akan ada kunjungan ke China dan mengharapkan China akan mulakan pembelian produk pertanian.
Lighthizer dan pegawai-pegawai AS yang lain akan berlepas ke Shanghai pada Isnin mengikut laporan oleh Bloomberg. Namun, pejabat Lighthizer tidak segera memberi respon terhadap laporan tersebut.
China dan Amerika Syarikat, dua ekonomi gergasi dunia itu sedang cuba untuk memulakan semula rundingan perdagangan yang baru bertujuan untuk mengakhiri perang dagang yang berlanjutan dengan menyaksikan siri berbalas tarif antara satu sama lain sebelum ini.


Ancaman Trump Masih Merisikokan Pasaran, Tumpuan Hari Ini Terhadap Penetapan Kadar Faedah di Australia

Matawang dolar Amerika Syarikat jatuh ke paras terendah lima minggu berbanding Yen dan juga melemah berbanding matawang utama yang lain pada dagangan Isnin selepas Presiden Donald Trump mengancam untuk meningkatkan kadar tarif terhadap barangan import China pada minggu ini. Berita tersebut telah merisikokan rundingan antara Beijing dan Washington selain turut meningkatkan risiko terhadap sentimen pasaran.
Trump menghentam China dalam isu perdagangan dengan mengatakan Amerika Syarikat telah mengalami kerugia berbilion dolar dalam urusan perdagangan bersama China. Komen tersebut disusuli ancaman untuk menaikkan tarif ke atas barangan China yang berjumlah $200 bilion walaupun rundingan dagangan dijadualkan berlangsung pada minggu ini.
Situasi pasaran yang berisiko seperti ini akan dimanfaatkan oleh Yen sebagai matawang berstatus safe-haven yang mendapat permintaan tinggi dalam pasaran. Pelabur yang berasa bimbang akan beralih ke arah aset berpulangan rendah yang lebih selamat.
Turut terkesan oleh ancaman tersebut adalah matawang Yuan China sendiri. Dagangan Yuan didagangkan lemah sejak semalam dan telah jatuh hampir 1% ke paras terendah untuk tahun ini sekitar 6.80 berbanding dolar.
 Matawang yang berkaitan dan mempunyai rangkaian rakan dagang bersama China turut mengalami penurunan termasuk dolar Australia dan juga dolar New Zealand.
Sesi pasaran Asia pagi ini melihatkan Aussie mengukuh selepas data ekonomi yang dikeluarkan adalah positif. Data jualan runcit di Australia mencatatkan bacaan yang lebih baik iaitu pada 0.3% berbanding jangkaan penurunan 0.2 % oleh pasaran. Data imbangan dagangan juga turut mencatatkan bacaan yang lebih tinggi berbanding jangkaan penurunan.
Pelabur akan memberi tumpuan pula pada keputusan penetapan kadar faedah oleh bank pusat Australia pada jam 12.30 tengah hari sebentar lagi. Jangkaan pasaran cenderung melihat penurunan pada keputusan kadar pada mesyuarat kali ini.
Sementara itu, Pound Sterling kembali diniagakan lemah semula selepas melonjak tinggi pada dagangan Jumaat sebelum ini, berikutan parti pembangkang buruh mendakwa Perdana Menteri Britain Theresa May membocorkan maklumat perbincangan dan akan merisikokan rundingan tersebut.
Terus memantau data-data penting dalam pasaran kewangan untuk membantu anda sentiasa peka terhadap perubahan pada pergerakan harga semasa. Beri tumpuan juga pada perkembangan rundingan dagang AS-China dan rundingan Brexit yang masih mempengaruhi sentimen pasaran.


Analisis GOLD – Emas Mendatar, FOMC Menjadi Tumpuan Utama

Pergerakan harga pada carta XAU/USD telah menampilkan pengekalan rentak perlahan setelah harga membuat lonjakan agresif pada minggu lalu sehingga merekod paras tertinggi 2 bulan sekitar 1850.00.
Akan tetapi secara keseluruhan, harga diperhatikan sedang membawa isyarat mendatar setelah harga melonjak semula di sesi New York (Isnin) sebelum bergerak perlahan pada sesi Eropah hari ini (Selasa).
Bertitik tolak bahawa pergerakan harga emas dilihat seakan mampu untuk sekali lagi mencapai ke zon 1850.00 dan berkemungkinan akan terus dinilai oleh pelabur untuk menjangkakan sasaran berikutnya.
Emas terus mendapat manfaat untuk bergerak di paras tertinggi 2 bulan memandangkan ketegangan yang tercetus di antara Rusia-Ukraine telah pun mengakibatkan permintaan terhadap aset safe-haven.
Kemelut tersebut makin tegang setelah khabarnya turut menerima campur tangan daripada Amerika Syarikat yang barangkali akan lebih banyak pengaruhi pergerakan dagangan emas kelak.
Walaupun demikian, keputusan menjelang mesyuarat FOMC yang bakal berlangsung pada awal pagi Khamis mungkin akan menjadi acara terpenting yang dinantikan oleh kebanyakan para pelabur.
 Intihanya, pelabur berkemungkinan akan menjangkakan bahawa pergerakan harga akan kembali uji paras tertinggi 2 bulan sekitar 1850.00 bagi melihat isyarat yang lebih jelas untuk harga kekal bullish.
Trend bullish akan kelihatan dengan ketara sekiranya harga emas berupaya untuk menembusi zon itu dengan jangkaan harga mungkin bakal terus terbang ke paras tertinggi 7 bulan pada 1880.00 semula.
Penganalisis turut menjangkakan bahawa zon RBS (resistance become support) 1830.00 kemungkinan akan dicecah sekali lagi sekiranya pergerakan harga tidak berdaya untuk menampilkan aksi lonjakan.
Lantaran itu, impak penurunan yang lebih parah dijangka akan menekan harga jatuh ke paras 1800.00 dan sekali gus bakal memberikan isyarat awal kepada perubahan trend bearish mungkin akan tercetus.
Lihat gambar carta harga XAU/USD di bawah untuk rujukan analisis teknikal anda.
Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data NFP April Atasi Jangkaan Para Pakar Ekonomi Di Tengah Kekhuatiran Terhadap Ekonomi A.S!

Pertumbuhan pekerjaan mencatatkan bacaan lebih baik daripada jangkaan pada bulan April walaupun ditengah kegawatan bank dan ekonomi yang semakin perlahan, berdasarkan laporan Jabatan Buruh pada hari Jumaat.
Bacaan NFP meningkat 253,000 untuk bulan April, mengatasi anggaran Wall Street untuk pertumbuhan 180,000 berdasarkan kenyataan Biro Statistik Buruh.
Kadar pengangguran adalah 3.4% berbanding anggaran 3.6% dan terikat pada tahap terendah sejak 1969.
Purata pendapatan setiap jam, barometer inflasi utama, meningkat 0.5% untuk bulan itu, lebih daripada anggaran 0.3%. Pada asas tahunan, gaji meningkat 4.4%, lebih tinggi daripada jangkaan untuk keuntungan 4.2%.
Perkhidmatan profesional dan perniagaan mendahului perolehan pekerjaan dengan peningkatan sebanyak 43,000. Itu diikuti oleh penjagaan kesihatan (40,000), masa lapang dan hospitaliti (31,000) dan bantuan sosial (25,000).
 Walaupun masalah industri perbankan yang serius, pekerjaan dalam bidang kewangan meningkat sebanyak 23,000. Penggajian kerajaan meningkat sebanyak 23,000.
Kejutan di bulan April telah diimbangi oleh semakan menurun mendadak pada bulan sebelumnya. Kiraan Mac dikurangkan kepada 165,000, turun 71,000 daripada anggaran awal, manakala Februari jatuh kepada 248,000, pengurangan sebanyak 78,000.
Laporan hari Jumaat NFP ini dikeluarkan di tengah-tengah masalah berterusan dalam industri perbankan, khususnya institusi serantau bersaiz sederhana yang telah dilanda pengeluaran deposit dan bimbang pelabur yang telah menyebabkan harga saham jatuh.
Pada masa yang sama ekonomi kelihatan perlahan ke arah kemungkinan kemelesetan pada akhir tahun ini. Keluaran dalam negara kasar meningkat hanya 1.1% pada suku pertama, sebahagian besarnya disebabkan oleh pengeluaran inventori walaupun terdapat tanda-tanda bahawa perbelanjaan pengguna semakin lemah. Perbelanjaan kad kredit, misalnya, telah menurun 0.7% dari setahun yang lalu, menurut Bank of America.
Walaupun menghadapi masalah bank dan kebimbangan kemelesetan, Rizab Persekutuan minggu ini menaikkan kadar faedah penanda aras satu lagi mata peratusan suku, membawanya ke paras tertinggi sejak Ogos 2007.
Pengerusi Fed Jerome Powell mengakui bahawa kadar faedah yang lebih tinggi telah menekan isi rumah, walaupun beliau menyatakan bahawa pasaran buruh kekal kukuh. Beliau menambah bahawa ekonomi “kemungkinan akan menghadapi masalah lebih lanjut daripada keadaan kredit yang lebih ketat.”